hotchpotch/miracl-hf-unified huggingface dataset:
คริสทีน นักข่าวสาว ฉาวช็อคโลก
คริสทีน นักข่าวสาว ฉาวช็อคโลก () เป็นภาพยนตร์ชีวประวัติ กำกับโดยแอนโตนีโอ แคมโปส เขียนบทและร่วมอำนวยการสร้างโดยเครก ชิโลวิช โดยอิงจากชีวิตบางส่วนของคริสทีน ชับบัค ผู้ประกาศข่าวสาวที่ต้องต่อสู้กับความเครียดและอุปสรรคต่าง ๆ ในหน้าที่การงาน นำแสดงโดยรีเบคกา ฮอลล์, ไมเคิล ซี. ฮอลล์, เทรซี เลตส์และมาเรีย ดิซเซีย ภาพยนตร์ออกฉายรอบปฐมทัศน์ที่งานเทศกาลภาพยนตร์ซันแดนซ์เมื่อวันที่ 23 มกราคม ค.ศ. 2016 ก่อนจะออกฉายในสหรัฐอเมริกา วันที่ 14 ตุลาคม ค.ศ. 2016 และในสหราชอาณาจักร วันที่ 27 มกราคม ค.ศ. 2017
คริสทีน ชับบัคเป็นผู้ประกาศข่าวสาววัย 29 ปีที่ทำงานที่เมืองแซราโซตา เธอมักจะมีปัญหากับไมเคิล เนลสัน เจ้านายผู้ซึ่งต้องการให้เธอสนใจข่าวอาชญากรรมมากกว่าข่าวทั่วไปที่เธอนำเสนอ ในขณะเดียวกัน คริสทีนตกหลุมรักจอร์จ ปีเตอร์ ไรอัน เพื่อนร่วมงาน ต่อมาคริสตีนมีอาการปวดท้อง เมื่อไปพบแพทย์ เธอพบว่าตัวเองอาจต้องถูกตัดรังไข่ ทำให้โอกาสที่เธอจะมีลูกนั้นลดน้อยลง
เมื่อบ็อบ แอนเดอร์สัน เจ้าของสถานีมาที่สถานีเพื่อเสนอย้ายพนักงานบางส่วนไปทำงานที่เมืองบอลทิมอร์ คริสทีนยอมทำตามคำแนะนำของไมเคิลเพื่อให้ได้รับโอกาสนั้น เธอใช้เครื่องฟังสัญญาณตำรวจเพื่อหาข่าว ถึงแม้ว่าผลงานของเธอจะได้รับคำชื่นชมจากเพื่อนร่วมงาน แต่ไมเคิลกลับบอกเธอว่าข่าวนั้นยังไม่ดีพอ คริสทีนพยายามทำข่าวที่มีเนื้อหาแนวใหม่ แต่ไมเคิลปฏิเสธข่าวนั้นและยังบอกให้นำเสนอข่าวของจีน รีด เพื่อนร่วมงานของเธอแทน ทำให้คริสทีนโมโหและตวาดใส่ไมเคิลต่อหน้าทุกคน
หลังจากลางานกว่าสัปดาห์ คริสทีนกลับไปทำงานและได้รับคำชวนจากจอร์จให้มาทานอาหารเย็น ขณะทานอาหารเย็น คริสทีนบอกจอร์จว่าเธอสร้างกำแพงขึ้นมาเพื่อกันคนอื่น ๆ จอร์จพาเธอไปที่โรงเรียนเก่าที่เขาเคยเรียนแล้วบอกเธอว่าเขาเคยเป็นนักกีฬาแต่ต้องเลิกไปเพราะอาการบาดเจ็บและติดยา เขาพาคริสทีนไปที่โรงยิมที่มีกลุ่มคนที่มารวมตัวกันเพื่อช่วยเหลือคนอื่น ๆ แล้วบอกเธอว่าเขาต้องการช่วยเธอ คริสทีนจับคู่กับหญิงสาวคนหนึ่งและยอมบอกว่าตัวเองยังเป็นสาวบริสุทธิ์ แต่เธออยากมีครอบครัวที่มีความสุข เมื่อจอร์จพาเธอกลับไปส่งที่บ้าน เขาบอกคริสทีนว่าเขากำลังจะย้ายไปทำงานที่บอลทิมอร์ หลังจากจอร์จขับรถออกไป คริสทีนขับรถไปที่บ้านของบ็อบโดยทำทีเป็นว่ารถยางแตก ทั้งสองพูดคุยกันเรื่องการย้ายพนักงาน ทำให้คริสทีนรู้ว่าจอร์จชวนแอนเดรีย ผู้ประกาศข่าวอีกคนไปด้วย แต่ไม่ได้ชวนเธอ
เมื่อกลับมาทำงาน คริสทีนบอกจอร์จว่าเธอขอนำเสนอข่าวซึ่งจอร์จยินยอม คริสทีนอ่านข่าวอาชญากรรมหลายข่าวจนกระทั่งฟุตเทจของข่าวติดขัดทำให้กล้องจับภาพมาที่เธอ คริสทีนประกาศว่าสิ่งที่ผู้ชมจะได้เห็นต่อไปนี้คือความพยายามในการฆ่าตัวตายของเธอ ก่อนจะหยิบปืนขึ้นมายิงตัวเอง ในทีแรกทุกคนคิดว่าเป็นการเล่นตลก แต่เมื่อพบว่าเป็นเรื่องจริง จีนรีบพาคริสทีนส่งโรงพยาบาล ที่นั่นจีนพบกับแม่ของคริสทีนที่ได้ชมภาพเหตุการณ์ดังกล่าวด้วย
คริสทีนเสียชีวิตในที่สุด เมื่อกลับมาบ้านเพียงลำพัง จีนเปิดวิทยุแล้วทานไอศกรีมพร้อมกับร้องเพลงไปด้วย ซึ่งเธอเคยบอกคริสทีนว่านี่เป็นสิ่งที่เธอทำเวลารู้สึกเศร้า"คริสทีน นักข่าวสาว ฉาวช็อคโลก" ได้รับรางวัลชนะเลิศ
โซฟี โชลล์
โซฟี เม็กดาเลนา โชลล์ () เป็นนักศึกษาชาวเยอรมันและต่อต้านนาซีกิจกรรมทางการเมือง ทำงานให้กับขบวนการกุหลาบสีขาวที่มีความเคลื่อนไหวต่อต้านโดยไม่ใช้ความรุนแรงในนาซีเยอรมนี
เธอได้ถูกจับกุมโดยเกสตาโปด้วยข้อหากบฏหลังจากถูกพบว่าทำการแจกใบปลิวการต่อต้านสงครามที่มหาวิทยาลัยมิวนิค(LM)กับพี่ชายของเธอ ฮันส์ โชลล์ หลังจากนั้นเธอและพี่ชายก็ได้ถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยติน เมื่อวันที่ 22 กุมภาพันธ์ 1943.นับตั้งแต่ปี 1970 โชลล์ได้เป็นที่รู้จักอย่างกว้างขวางสำหรับการทำงานของเธอในการต่อต้านนาซี
จอมใจจักรพรรดิ
จอมใจจักรพรรดิ (; ; พินอิน: "Jiang shan mei ren") ภาพยนตร์เพลงจีนสัญชาติฮ่องกงในแนวย้อนยุค โดยการสร้างของชอว์บราเดอส์ ในปี ค.ศ. 1959 กำกับโดย หลี ฮั่นเสียง อำนวยการสร้างโดย รัน รัน ชอว์
เป็นเรื่องราวของเกี่ยวกับฮ่องเต้หนุ่มที่แปลงองค์เป็นชายหนุ่มเที่ยวไปในชนบท และได้พบรักกับหญิงชาวบ้านในร้านขายเหล้าข้างทาง ภาพยนตร์ประสบความสำเร็จอย่างมาก ทำรายได้อย่างมหาศาลให้แก่ชอว์บราเดอส์ และสร้างชื่อให้กับหลิน ไต้ นักแสดงนำหญิงของเรื่องอย่างมาก หลังจากนี้ได้มีการนำไปสร้างใหม่อีกหลายครั้ง ในหลายรูปแบบ อีกทั้งยังเป็นภาพยนตร์ที่ได้รับการนำเสนอเช้าชิงรางวัลออสการ์สาขาภาพยนตร์ภาษาต่างประเทศยอดเยี่ยม ครั้งที่ 32 ด้วยการผลักดันของสิงคโปร์ แต่ทว่ามิได้ผ่านเข้าสู่การพิจารณาในรอบตัดสิน
กางเขนเหล็ก
กางเขนเหล็ก (, "ไอเซอร์เนส ครอยซ์") เป็นเครื่องหมายทางทหารที่เกิดขึ้นในสมัยราชอาณาจักรปรัสเซีย ซึ่งใช้เรื่อยมาในยุคจักรวรรดิเยอรมัน (ค.ศ. 1871–1918) และนาซีเยอรมนี (ค.ศ. 1933–1945) เครื่องหมายนี้เมื่อแรกเริ่มถูกสถาปนาขึ้นเป็นเหรียญอิสริยาภรณ์โดยพระเจ้าฟรีดริช วิลเฮล์มที่ 3 แห่งปรัสเซีย ในเดือนมีนาคม ค.ศ. 1813 ระหว่างสงครามนโปเลียน เหรียญอิสริยาภรณ์นี้เป็นถูกจ่ายเป็นบำเหน็จแก่ทหารในสงครามฝรั่งเศส-ปรัสเซีย, สงครามโลกครั้งที่หนึ่ง, สงครามโลกครั้งที่สอง ซึ่งพลเรือนที่ร่วมปฏิบัติการทางทหารก็อาจได้รับด้วยเช่นกัน
นอกจากกางเขนเหล็ก ยังมีอีกตราหนึ่งที่ชื่อว่า กางเขนดำ () ออกแบบโดยคาร์ล ฟรีดริช ชิงเกิล อาศัยเค้าโครงของตรากางเขนเหล็กของพระเจ้าฟรีดริช วิลเฮล์มที่ 3 ตรากางเขนดำปรากฏควบคู่กับตราเหยี่ยวดำอยู่บนธงสงครามของปรัสเซีย กางเขนดำถูกใช้เป็นตราประจำกองทัพปรัสเซียและเยอรมนีตั้งแต่ ค.ศ. 1871 จนถึง 1918 และถูกแทนที่ด้วยตรา บัลเคนครอยซ์ ("Balkenkreuz") อย่างไรก็ตามในปี ค.ศ. 1956 ได้มีการฟื้นฟูตรากางเขนดำมาเป็นตราประจำบุนเดซเวร์ ซึ่งยังคงใช้มาจนถึงทุกวันนี้
ในค.ศ. 1980 รัฐบาลเยอรมนีตะวันตกได้สถาปนาอิสริยาภรณ์ที่มีชื่อว่า "เหรียญเกียรติยศแห่งบุนเดซเวร์" ("Ehrenzeichen der Bundeswehr") ซึ่งมีลักษณะตามแบบกางเขนเหล็ก ถือเป็นการนำกางเขนเหล็กกลับมาใช้เป็นบำเหน็จความชอบเป็นครั้งแรกนับตั้งแต่สิ้นสุดสงครามโลกครั้งที่สองในปีค.ศ. 1945
ศิริศักดิ์ ยอดญาติไทย
ศิริศักดิ์ ยอดญาติไทย (ชื่อเล่น: โต่ย) เป็นอดีตนักฟุตบอลชาวไทย ปัจจุบันเป็นหัวหน้าผู้ฝึกสอนให้กับไทยฮอนด้า ลาดกระบัง ในไทยลีก โดยเขาพาไทยฮอนด้า ลาดกระบัง เลื่อนชั้นขึ้นมาเล่นในไทยลีกครั้งแรกในฤดูกาล 2560 ด้วยการคว้าแชมป์ในลีกดิวิชัน 1
สนามกีฬาแห่งชาติใหม่ (โตเกียว)
สนามกีฬาแห่งชาติใหม่ () เป็นสนามกีฬาฟุตบอลที่อยู่ในระหว่างการก่อสร้าง ในพื้นที่ของสนามกีฬาแห่งชาติเดิม ตั้งอยู่ที่เขตชินจุกุ, กรุงโตเกียว, ประเทศญี่ปุ่น ใช้สำหรับจัดกีฬาโอลิมปิกฤดูร้อน 2020ที่กรุงโตเกียวเป็นเจ้าภาพ
วังไชยา
วังไชยา เป็นวังที่ประทับของ พระเจ้าบรมวงศ์เธอ พระองค์เจ้าสุริยงประยุรพันธุ์ กรมหมื่นไชยาศรีสุริโยภาส ตั้งอยู่ริมถนนลูกหลวงตอนต่อถนนนครสวรรค์ฝั่งใต้
พระบาทสมเด็จพระจุลจอมเกล้าเจ้าอยู่หัว ได้สร้างวังพระราชทาน กรมหมื่นไชยาศรีสุริโยภาส ที่ริมถนนลูกหลวง ตอนต่อถนนนครสวรรค์ฝั่งใต้ และได้ประทับวังนี้ตลอดพระชนมายุ
ปัจจุบันวังนี้เป็นที่ทำการของรัฐบาล คือที่ทำการส่วนกลางทะเบียนและบัตรของกรมการปกครอง กระทรวงมหาดไทย ส่วนอาคารที่เป็นวังกรมหมื่นไชยาศรีสุริโยภาส ถูกดันแปลงต่อเติม จนไม่เหลือสภาพเดิม
คนตัดคน 2
คนตัดคน 2 ( ) เป็นภาพยนตร์แนวนักพนัน-ตลก เขียนบทและกำกับโดย หว่อง จิง นำแสดงโดย หลิว เต๋อหัว, โจว ซิงฉือ และ อู๋ ม่งต๊ะ ภาพยนตร์เรื่องนี้เป็นภาคต่อของ "คนตัดคน", และทางผู้สร้างได้นำเอาคาแรคเตอร์ของ"หลิว เต๋อหัว"ไปสร้างเป็นภาพยนตร์เรื่องใหม่ คือเรื่อง "คนตัดเซียน", นำแสดงโดย โจว ซิงฉือ และ อู๋ ม่งต๊ะ ภาพยนตร์เรื่องนี้ไม่มีส่วนเกี่ยวข้องกับ "God of Gamblers Returns" แต่อย่างใด
ภาพยนตร์เรื่องนี้กล่าวถึงอาซิงเป็นผู้มีพลังพิเศษ และเขาเองก็อยากไปสมัครเป็นศิษย์ของโคตรเซียน เกาจิ้ง แต่ว่าไม่สามารถติดต่อได้จึงติดต่อไปยังลูกศิษย์ของโคตรเซียน ทำให้พวกเขา ต้องเข้าไปพัวพันกับเรื่องราวของอาเต๋า และพวกเขาก็ได้ยื่นมือเข้าช่วยเหลือทำให้พวกเขาได้ชื่อเสียงคืนและอาซิงก็ได้เป็น ศิษย์โคตรเซียนอย่างที่ต้องการในปี ค.ศ. 1997 หว่อง จิง ได้กำกับภาพยนตร์ภาคสามต่อจากภาพยนตร์เรื่องนี้ คือเรื่อง คนตัดคนภาคพิเศษ ตอน กำเนิดเกาจิ้ง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่
พระอาจารย์อุทัย สิริธโร
พระอาจารย์อุทัย สิริธโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ฝั้น อาจาโร ปัจจุบันดำรงตำแหน่งเจ้าอาวาสวัดเขาใหญ่เจริญธรรมญาณสัมปันโน เป็นที่เคารพในฐานะเสาหลักพระกรรมฐานในยุคปัจจุบัน
พระอาจารย์อุทัย สิริธโร เกิดเมื่อวันที่ 12 มีนาคม พ.ศ. 2479 ที่บ้านหนองบก ต.หนองหิน อ.ยโสธร จ.อุบลราชธานี (ปัจจุบันคือ จังหวัดยโสธร) มีพี่น้องรวมทั้งหมด 3 คน โดยพระอาจารย์อุทัย สิริธโร เป็นบุตรคนโตของครอบครัว
พระอาจารย์อุทัย สิริธโร อุปสมบทในวันพุธที่ 9 พฤษภาคม พ.ศ. 2499 โดยมี พระครูทัศนะประกาศ เป็นพระอุปชฌาย์ พระใบฏีกาอ่อน เป็นพระกรรมวาจาจารย์ ณ. วัดสำราญนิเวศน์ อ.อำนาจเจริญ จ.อุบลราชธานี (ปัจจุบันคือ จังหวัดอำนาจเจริญ) หลังจากอุปสมบทเสร็จแล้ว ได้กลับมาจำพรรษาที่บ้านเกิดคือ ที่วัดป่าบ้านหนองบก ต.หนองหิน อ.ยโสธร จ.อุบลราชธานี (ปัจจุบันคือ จังหวัดยโสธร)
พระอาจารย์อุทัย สิริธโร ได้มีโอกาสพบ หลวงปู่ฝั้น อาจาโร ในปี พ.ศ. 2503 หลังจากนั้นเป็นต้นมาท่านได้ติดตามศึกษาปฏิบัติธรรมและอุปัฎฐากหลวงปู่ฝั้น อาจาโร ที่วัดถ้ำขาม จ.สกลนครเรื่อยมา โดยได้รับอุบายธรรมจากหลวงปู่ฝั้น อาจาโร ว่า " หากคิดถึงบ้าน ให้หันหลังไปทางบ้าน แล้วสะพายบาตรเดินขึ้นเขาไป"
พระอาจารย์อุทัย สิริธโร มีโอกาสได้รับอุบายธรรมจากหลวงปู่ฝั้น อาจาโร อยู่เสมอๆ จนเกิดความซาบซึ้งใจในธรรม จิตตั้งมั่นในคำสอนของหลวงปู่ฝั้น อาจาโร โดยท่านจะเน้นเรื่องของศีล สมาธิและคำสอนของพระพุทธเจ้า อีกทั้งยังได้รับอุบายธรรมในเรื่องการอดอาหาร และการกวาดตาล จากหลวงปู่ฝั้น อาจาโร อีกด้วย พระอาจารย์อุทัย สิริธโร ได้ศึกษาธรรมกับ หลวงปู่ฝั้น อาจาโร จวบจนท่านหลวงปู่ฝั้น อาจาโรละสังขารในปี 2520
หลังจากหลวงปู่ฝั้น อาจาโรละสังขาร พระอาจารย์อุทัย สิริธโร และ พระอาจารย์เสถียร คุณวโร ได้ชวนกันไปปลีกวิเวกที่สำนักสงฆ์ถ้ำพระภูวัว อ.เซกา จ.หนองคาย ซึ่งเป็นสถานที่สัปปายะเหมาะแก่การเจริญธรรมศึกษาธรรม ซึ่งพระอาจารย์อุทัย สิริธโร ได้พัฒนาสำนักสงฆ์แห่งนี้จนสามารถตั้งเป็นวัดได้สำเร็จในที่สุด
ในปี พ.ศ. 2521 พระธรรมวิสุทธิมงคล (บัว ญาณสมฺปนฺโน) ได้ทราบข่าวการการปฏิบัติพระกรรมฐานของพระอาจารย์อุทัย สิริธโร ณ.สำนักสงฆ์ถ้ำพระภูวัว จึงได้เมตตาและมีโอกาสมาเยี่ยมพระอาจารย์อุทัย สิริธโรอยู่เสมอๆ จนกระทั่งในปี พ.ศ. 2549 พระธรรมวิสุทธิมงคล (บัว ญาณสมฺปนฺโน) ได้รับการบริจาคที่ดินบริเวณเขาใหญ่ จึงได้นิมนต์ให้พระอาจารย์อุทัย สิริธโร มาสร้างวัดขึ้นที่บริเวณนี้ เพื่อให้สามารถเป็นที่ฝึกปฏิบัติธรรมของพระ เณรและญาติโยมได้
หลังจากนั้นเป็นต้นมาอาจารย์อุทัย สิริธโร จึงได้มาจำวัดและปฏิบัติธรรมที่ วัดเขาใหญ่เจริญธรรมญาณสัมปันโน เรื่อยมาจนถึงปัจจุบัน
วอลเลย์บอลยุวชนชายชิงแชมป์เอเชีย 2017
วอลเลย์บอลยุวชนชายชิงแชมป์เอเชีย 2017 () เป็นการแข่งขันเป็นวอลเลย์บอลระดับยุวชนครั้งที่ 11 ซึ่งมีกำหนดจะจัดขึ้นที่เนปยีดอ, ประเทศพม่า ระหว่างวันที่ 28 มีนาคม – 5 เมษายน ค.ศ. 2017 เพื่อคัดเลือกตัวแทนทวีปเอเชีย 4 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 ที่ประเทศบาห์เรนการแบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลาก โดยตัวเลขในวงเล็บเป็นลำดับจากการแข่งขันเมื่อครั้งที่แล้ว
ฮันส์ โชลล์
ฮันส์ ฟรินซ์ โชลล์ (22 กันยายน 1918 – 22 กุมภาพันธ์ 1943) เป็นสมาชิกผู้ก่อตั้งกลุ่มกุหลาบขาวในการเคลื่อนไหวต่อต้านในนาซีเยอรมนี พร้อมกับน้องสาวของเขา โซฟี เขาและน้องสาวถูกจับกุมโดยเกสตาโปและถูกนำตัวไปพิจารณาคดีที่ศาลประชาชนและถูกตัดสินให้ประหารชีวิตด้วยเครื่องประหารกิโยติน
คลอไตรมาโซล
คลอไตรมาโซล (Clotrimazole) หรือชื่อทางการค้าคือ คาเนสเท็น (Canesten) เป็นยาต้านเชื้อรา ใช้รักษาช่องคลอดอักเสบจากเชื้อรา, เชื้อราแคนดิดิเอสิสในช่องปาก, ผื่นผ้าอ้อมในทารก, โรคเกลื้อน และโรคจำพวกกลาก (อาทิโรคน้ำกัดเท้า) สามารถรับยานี้โดยวิธีการอมหรือโดยการทาที่ผิวหนังหรือทาในช่องคลอด
อาการทั่วไปจากการใช้ยาแบบยาอมได้แก่คลื่นไส้หรือรู้สึกคัน ส่วนยาแบบทาอาจมีปรากฎรอยแดงหรือรอยไหม้ สตรีมีครรภ์สามารถใช้ยานี้แบบรับประทานได้ แต่ยังไม่มีผลศึกษาอย่างจริงจังว่าแบบยาอมจะมีผลต่อทารกหรือไม่ ผู้ที่ตับมีปัญหาควรใช้ยานี้อย่างรอบคอบ
คลอไตรมาโซนถูกคิดค้นในปี ค.ศ. 1969 และได้รับการขึ้นบัญชีเป็นยาหลักขององค์การอนามัยโลก และมีวางจำหน่ายเป็นยาสามัญ
เอ็กซ์ตรีมรูลส์ (2017)
เอ็กซ์ตรีมรูลส์ (2017) () เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ซึ่งจัดเป็นครั้งที่9 โดยมีกำหนดจัดวันที่ 4 มิถุนายน ค.ศ. 2017 ที่สนามRoyal Farms Arena ที่เมืองบัลติมอร์, รัฐแมริแลนด์ สหรัฐอเมริกา
โรบินฮู้ด
โรบินฮู้ด () เป็น ภาพยนตร์แอนิเมชัน สัญชาติอเมริกันที่ออกฉายในปี ค.ศ. 1973 ผลิตโดย วอลต์ ดิสนีย์โปรดักชั่นส์ ออกฉายในวันที่ 8 พฤศจิกายน ค.ศ. 1973 
เป็นภาพยนตร์ลำดับที่ 21 ของ รายชื่อภาพยนตร์การ์ตูนแอนิเมชันของดิสนีย์, ซึ่งมีเค้าโครงเรื่องมาจากตำนานของโรบินฮูด โดยในภาพยนตร์ใช้สัตว์เป็นตัวดำเนินเรื่องทั้งสิ้น
โรบินฮู้ดและลิตเติ้ลจอห์นอาศัยอยู่ใน ป่าเชอร์วูด, เมืองรอบบิง พวกเขาจะชอบดักปล้นคนรวยมีเงินแล้วช่วยเหลือคนยากจน เพราะชาวบ้านยากจนไม่มีเงินแต่ก็ยังถูกขูดรีด แล้วพวกเขายังต้องเผชิญหน้ากับพระราชาจอมโลภ ไม่เอาไหนและชอบดูดนิ้วหัวแม่มือตัวเองอีกด้วย เรื่องราวจะเป็นอย่างไรติดตามได้ใน โรบิ้นฮู้ด
โรบินฮู้ด เจ้าชายจอมโจร
โรบินฮู้ด เจ้าชายจอมโจร () เป็นภาพยนตร์แอคชั่นแนวผจญภัยสัญชาติอเมริกันที่ออกฉายในปีค.ศ. 1991 กำกับโดย เคลวิน เรย์โนลด์ส. นำแสดงโดย เควิน คอสเนอร์ รับบท โรบินฮูด, มอร์แกน ฟรีแมน รับบท อะแซม
ภาพยนตร์เรื่องนี้กล่าวถึงโจรป่า ผู้มีชื่อเสียงจากการปล้นคนรวย เพื่อแจกจ่ายให้คนจน เควิน คอสเนอร์ รับบท "โรบิน ฮู้ด" หรือ โจรแห่งล็อกสเล่ย์ เมื่อโรบินเดินทางกลับบ้าน หลังจากหายไปนาน เขาพบว่าครอบครัว และทรัพย์สมบัติของเขาโดนทำลาย โดยนายอำเภอเมืองน้อตติ้งแฮม ผู้มีจิตใจหยาบช้า ชายผู้นี้ยังข่มขู่เอารัดเอาเปรียบประชาชน บนเกาะอังกฤษอีกด้วย โรบินตั้งปณิธานว่า เขาจะต้องแก้แค้นให้กับ พ่อที่ถูกฆ่า เขาได้รับความช่วยเหลือเป็นอย่างดี จากเพื่อนตัวเล็ก ชาวมอริช หลังจากเขาได้พบกับ ลิ้ตเติ้ล จอห์น และต่อสู้จนได้ชัยชนะ เขาสามารถพาตัวเอง เข้าเป็นหัวหน้าของกลุ่มโจรป่า ถึงแม้ วิล สกาเล็ท คนสำคัญคนหนึ่งของกลุ่ม จะไม่เชื่อใจเขานักก็ตาม โรบินได้สร้างความวุ่นวายโกลาหล ให้กับนายอำเภอและพรรคพวกทุกครั้ง ที่มีโอกาส ชีวิตของเขา ต้องเสี่ยงภัยอยู่ตลอดเวลา เช่นเดียวกับหญิงสาว ที่เขาตกหลุมรัก แมเรียน
เตียวอุ๋น (ง่อก๊ก)
เตียวอุ๋น ( , ค.ศ. 193 — ค.ศ. 230) มีชื่อรองว่า ฮุ้ยซู้ () เกิดที่เมืองอู่จวิ้นเป็นขุนนางแห่งง่อก๊ก
ในฤดูร้อน ค.ศ. 224 ซุนกวน ผู้นำแห่งง่อก๊กได้ส่งเตียวอุ๋นเป็นทูตไปยัง จ๊กก๊ก เพื่อเป็นการหยั่งเชิงหลังจากทางฝั่งจ๊กก๊กได้ส่ง เตงจี๋ มายังง่อก๊กปรากฏว่าในงานเลี้ยงต้อนรับเตียวอุ๋นได้ตั้งปุจฉาหรือคำถามแก่เหล่าขุนนางของจ๊กก๊กซึ่ง จินปิด ขุนนางเล็ก ๆ ผู้หนึ่งได้วิสัชนาหรือตอบคำถามของเตียวอุ๋นจนหมดสิ้นทำให้เตียวอุ๋นชื่นชมและมิได้ตั้งคำถามอะไรอีก
หลังจากกลับมาถึงง่อก๊กเตียวอุ๋นได้กล่าวชื่นชมจ๊กก๊กต่าง ๆ นานาทำให้ซุนกวนระแวงว่าเตียวอุ๋นจะแปรพักตร์ไปอยู่จ๊กก๊กจึงมีคำสั่งปลดเตียวอุ๋นออกจากตำแหน่งในฤดูหนาวปีเดียวกัน
เตียวอุ๋นถึงแก่กรรมด้วยอาการเจ็บป่วยเมื่อ ค.ศ. 230 หรือ 6 ปีหลังจากถูกปลดด้วยวัยเพียง 37 ปี
เล่าชุน
เล่าชุน () ขุนพลแห่ง จ๊กก๊ก และเป็นบุตรชายของ เล่าเจี้ยง เจ้าเมืองเอ๊กจิ๋วในช่วง ยุคสามก๊ก
ในช่วง การยึดเอ๊กจิ๋วของเล่าปี่ เล่าเจี้ยงได้มีคำสั่งให้เล่าชุนและ เตียวหยิม ยกกองทัพมาโจมตีกองทัพของเล่าปี่แต่ก็พ่ายแพ้กลับไป
ในภายหลังเมื่อเล่าเจี้ยงได้ยอมแพ้ต่อเล่าปี่แล้วเล่าชุนได้ยอมแพ้และรับใช้เล่าปี่ตามบิดา
Carmen Get It!
Carmen Get It! เป็นแอนิเมชันเรื่องสั้นของ "ทอมกับเจอร์รี่" ออกฉายในวันที่ 21 ธันวาคม 1962 (อีกครั้งในปี 1990) เป็นแอนิเมชันตอนที่ 13 และเป็นแอนิเมชันตอนสุดท้ายที่กำกับโดย Gene Deitch และผลิตโดย William L. Snyder ใน สาธารณรัฐสังคมนิยมเชโกสโลวัก หลังจากที่ MGM, ให้ Chuck Jones มาทำซีรีส์ทอมกับเจอร์รี่แทน
ขับเจ้ง
ขับเจ้ง ( , ? — ค.ศ. 278) มีชื่อรองว่า หลิงเซี่ยน เกิดที่เมืองอี๋หยัง (อวี๋เอี้ยง) มณฑลเหอหนาน เป็นเสนาธิการแห่ง จ๊กก๊ก ในช่วงปลาย ยุคสามก๊ก
บิดาของขับเจ้งเคยรับใช้ วุยก๊ก และได้มารับใช้ จ๊กก๊ก เมื่อขับเจ้งยังเล็กแต่ก็ตายจากไปเมื่อขับเจ้งยังเด็กทำให้ตัวของขับเจ้งต้องเรียนรู้ด้วยตนเอง
เมื่อ จ๊กก๊กยอมแพ้ต่อวุยก๊ก ใน ค.ศ. 263 ขับเจ้งเป็น 1 ใน 5 ขุนนางผู้ใหญ่ที่ติดตาม พระเจ้าเล่าเสี้ยน ไปยัง ลกเอี๋ยง โดยในงานเลี้ยงครั้งหนึ่ง สุมาเจียว มหาอุปราชแห่ง วุยก๊ก ได้จัดระบำเสฉวนเพื่อลองใจพระเจ้าเล่าเสี้ยนขับเจ้งได้แนะนำให้พระเจ้าเล่าเสี้ยนตอบตามที่ตนเองบอกแต่สุมาเจียวไม่เชื่อพระเจ้าเล่าเสี้ยนจึงตอบตามความจริงด้วยความซื่อว่าขับเจ้งเป็นผู้แนะนำทำให้สุมาเจียวและขุนนางคนอื่น ๆ หัวเราะในความโง่และซื่อของพระเจ้าเล่าเสี้ยน
ขับเจ้งถึงแก่กรรมที่ลกเอี๋ยงเมื่อ ค.ศ. 278 ในรัชสมัย จักรพรรดิจิ้นหวู่ตี้ หรือ สุมาเอี๋ยน ปฐมจักรพรรดิแห่ง ราชวงศ์จิ้นตะวันตก
เล่าป๋า
เล่าป๋า ( , ? — ค.ศ. 222) มีชื่อรองว่า จื่อชู () เกิดที่ตำบลเจิ้งหยัง เมืองหลิงหลิง มณฑลหูหนานเป็นเสนาธิการแห่ง จ๊กก๊ก ในช่วง ยุคสามก๊ก
แต่เดิมเล่าป๋ารับใช้ เล่าเจี้ยง เจ้าเมืองเอ๊กจิ๋วเมื่อ เล่าเจี้ยงประกาศยอมแพ้ ใน ค.ศ. 215 เล่าเจี้ยงและขุนนางทั้งหลายเข้าคำนับ เล่าปี่ ยกเว้นเล่าป๋าและ อุยก๋วน ที่ไม่ยอมมาคำนับทหารของเล่าปี่จึงพยายามบุกไปฆ่าเล่าป๋าและอุยก๋วนถึงบ้านแต่เล่าปี่ได้สั่งห้ามเอาไว้และสั่งห้ามทำอันตรายขุนนางทั้งสองทำให้ทั้งสองซึ้งใจและคำนับเล่าปี่
เมื่อเล่าปี่ได้สถาปนาตนเองขึ้นเป็น พระเจ้าเล่าปี่ ปฐมจักรพรรดิแห่ง จ๊กก๊ก ใน ค.ศ. 221 ก็ได้แต่งตั้งเล่าป๋าให้เป็นซ่านซูหรือราชเลขาจนกระทั่งถึงแก่กรรมที่เฉิงตูเมืองหลวงของจ๊กก๊กเมื่อ ค.ศ. 222
จักรพรรดิจิ้นเฟย
จักรพรรดิจิ้นเฟย ( ค.ศ. 342 — ค.ศ. 386) จักรพรรดิองค์ที่ 11 แห่ง ราชวงศ์จิ้น และเป็นจักรพรรดิองค์ที่ 7 แห่ง ราชวงศ์จิ้นตะวันออก ครองสิริราชสมบัติระหว่าง ค.ศ. 365 — ค.ศ. 372
อินิทรี ดิจิตอล
อินิทรี ดิจิตอล เป็นผู้ให้บริการเกมออนไลน์ในประเทศไทย ก่อตั้งขึ้นในปี 2547 เป็นบริษัทแรกในประเทศไทยที่ให้บริการเกมออนไลน์ที่ใช้โมเดลแบบ Free to Play (เกม Flyff) และเป็นเจ้าแรกที่นำเกม Web-browser based เข้ามาในวงการอุตสาหกรรมเกมไทย
ในปี 2548 บริษัท อินิทรี ดิจิตอล จำกัด ได้เปิดให้บริการเกม Fly for Fun หรือ Flyff จากบริษัท อิออนซอฟท์ จำกัด ประเทศสาธารณรัฐเกาหลี โดยทำการประชาสัมพันธ์เกมภายใต้คำขวัญ “อยากเห็นคนไทยบินได้” เนื่องจากเกม Flyff เป็นเกมประเภท MMORPG ซึ่งมีตัวละครในเกมที่สามารถบินได้ ทั้งเป็นบริษัทเกมออนไลน์แรกที่เริ่มโมเดล "Free to Play" ในปีเดียวกันต่อมาบริษัทได้เปิดให้บริการเกม Pangya เป็นเกมประเภท Casual ผู้พัฒนาคือ ฮานบิทซอฟท์ ประเทศสาธารณรัฐเกาหลี มีเนื้อเรื่องเป็นการแข่งขันกีฬากอล์ฟแบบแฟนตาซี 
จากความสำเร็จในการเปิดให้บริการเกม Pangya โดยปัจจุบันได้เปิดให้บริการ เกมออนไลน์ มากกว่า 30 เกม มีจำนวนสมาชิกที่ลงทะเบียนกว่า 17,000,000 ราย
โฮลด์มายแฮนด์ (เพลงเจสส์ กลินน์)
"โฮลด์มายแฮนด์ " () เป็นเพลงของนักร้องและนักแต่งเพลงชาวอังกฤษ เจสส์ กลินน์ เขียนโดยแจ็ก แพตเทอร์สัน, อีนา โรลด์เซน, เจเน เบนเนตต์ (จินจิน) และกลินน์ ออกจำหน่ายในวันที่ 20 มีนาคม ค.ศ. 2015 เป็นซิงเกิลที่สามจากอัลบั้ม "ไอครายเวนไอลาฟ" เพลงเปิดตัวอันดับ 1 บนชาร์ตซิงเกิลแห่งสหราชอาณาจักร ยาวนานสามสัปดาห์ติดต่อกัน และเข้าชาร์ต"บิลบอร์ด"ฮอต 100 เป็นเพลงที่สองของกลินน์ ในอันดับที่ 86 กลินน์ทำการแสดงสดในรายการ"เดอะวอยซ์ยูเค" รอบเซมิไฟนอล เพลงถูกใช้ประกอบในโฆษณาโคคา-โคล่า ในปี ค.ศ. 2015 และประกอบภาพยนตร์ปี ค.ศ. 2016 "บริดเจ็ท โจนส์ เบบี้"
สะแล
สะแล เป็นสายพันธุ์ของพืชดอกอยู่ในวงศ์ขนุน และเป็นไม้พุ่มพื้นถิ่นในแถบเอเชียตะวันออกเฉียงใต้พบในเขตป่าดิบชื้นหรือป่าดิบแล้ง
สะแลเป็นพืชสมุนไพร ผลของมันใช้ประกอบอาหาร
อโนชา สุวิชากรพงศ์
อโนชา สุวิชากรพงศ์ เกิดปี พ.ศ. 2519 ที่จังหวัดชลบุรี เป็นผู้กำกับภาพยนตร์อิสระ โปรดิวเซอร์ภาพยนตร์ นักเขียนบทภาพยนตร์ ชาวไทย สำเร็จการศึกษาในระดับปริญญาตรี (ออกแบบเครื่องประดับ) และปริญญาโท (ศิลปวัฒนธรรมศึกษา) ที่ประเทศอังกฤษ จากนั้นศึกษาด้านภาพยนตร์จากมหาวิทยาลัยโคลัมเบีย สหรัฐอเมริกา ในขณะศึกษาที่นี่ ได้รับทุนการศึกษาจากสมาคมผู้สื่อข่าวต่างประเทศประจำฮอลลีวู้ด (Hollywood Foreign Press Association) มีหนังวิทยานิพนธ์เรื่อง "Graceland" ที่ได้รับการคัดเลือกเข้าประกวดที่เทศกาลภาพยนตร์เมืองกานเมื่อปี 2549
ในปี 2550 อโนชาก่อตั้งบริษัทอิเล็คทริคอีลฟิล์มเพื่อผลิตภาพยนตร์อิสระและสื่อเคลื่อนไหวต่าง ๆ ในปี พ.ศ. 2559 กำกับภาพยนตร์เรื่อง "ดาวคะนอง" ซึ่งได้ รางวัลภาพยนตร์แห่งชาติ สุพรรณหงส์ ครั้งที่ 26 ในสาขาภาพยนตร์ยอดเยี่ยม ผู้กำกับภาพยนตร์ยอดเยี่ยม ลำดับภาพยอดเยี่ยม
คันไตคอลเลกชัน (อนิเมะ)
คันไตคอลเลกชัน -คังโคเระ- (, ) เป็นภาพยนตร์การ์ตูนญี่ปุ่นที่สร้างมาจากเกมในชื่อเดียวกัน สร้างโดยสตูดิโอดิโอมีเดีย กำกับโดย เคโซ คุซะคะวะ ออกอากาศทางช่องโตเกียวเอ็มเอกซ์ และเคบีเอส และสถานีโทรทัศน์ช่องอื่นทั่วประเทศญี่ปุ่น
สำหรับประเทศไทย ออกอากาศทางช่องนาว 26 โดยใช้ชื่อเรื่องว่า เรือรบโมเอะ ออกอากาศทุกวันเสาร์-อาทิตย์ เวลา 8:30 - 9:00 น. ตั้งแต่ 13 สิงหาคม - 18 กันยายน พ.ศ. 2559
โลกต้องเผชิญกับภัยคุกคามทางทะเล เมื่อกองเรือปริศนาจากท้องทะเลลึกได้โผล่พ้นผืนน้ำมหาสมุทรขึ้นมาจู่โจมนานาประเทศ โดยที่ไม่มีมนุษย์คนใดสามารถต่อกรได้ ด้วยเพราะศักยภาพกองกำลังเรือที่เข้มแข็งและความเฉลียวลาดในการต่อสู้ ทำให้มนุษยชาติต้องสูญเสียดินแดนทางทะเลให้แก่ผู้รุกราน ที่ได้รับการขนานนามว่า “กองเรือทะเลลึก”
แต่แล้วกองเรืองทะเลลึกก็ได้พบกับคู่ต่อสู้ฝีมือฉกาจ นั่นก็คือ เหล่านาวาสาวติดอาวุธ ผู้พิทักษ์ผืนน้ำแห่งท้องทะเล ที่จะมาต่อกรกับภัยคุกคามครั้งนี้ ความหวังของมนุษยชาติฝากไว้ในมือของพวกเธอเหล่านี้แล้ว…
“ฟุบุกิ” เรือรบพิฆาตสาว รุ่นพิเศษ ได้เข้ามาประจำการในกองทัพเรือเลขานุการ สู่การเป็นน้องใหม่ในสังกัดกองเรือตอร์ปิโดที่สาม หนึ่งในกองกำลังทั้งสี่ของกองทัพ อันประกอบด้วย กองเรือฝูงบินจู่โจมที่หนึ่ง, กองเรือสนับสนุนที่สอง, กองเรือตอร์ปิโดที่สาม, กองเรือตอร์ปิโดที่สี่ ภายในกองทัพแห่งนี้เธอได้พบกับ “มุตสึกิ” และ “ยูดาจิ” เพื่อนร่วมห้องและประจำสังกัดกองเรือตอร์ปิโดที่สามเดียวกัน ร่วมทั้งรุ่นพี่ สามพี่น้องเรือรบสาว “เซนได” พี่สาวคนโต , “จินสึ” พี่สาวคนกลาง และ “นากะ” น้องสาวคนสุดท้าย ซึ่งอยู่ห้องข้างๆ ห้องของพวกฟุบุดิ รวมทั้งเหล่าเรือรบสาวต่างๆ อีกมากมาย ที่ล้วนมีความมุ่งมั่นเดียวกันในการจะกำจัดศัตรูจากทะเลลึกให้สิ้นซาก
วโรดม เข็มมณฑา
วโรดม เข็มมณฑา (เกิด 1 เมษายน พ.ศ. 2534) ชื่อเล่น คิม เป็นนักร้อง นักแสดง ดีเจ และพิธีกรชาวไทย เขาเป็นที่รู้จักในบทมิ่ง ละคร"เดือนเกี้ยวเดือน 2Moons The Series"
วโรดม เข็มมณฑา (ชื่อเดิม:คิมหันต์ เข็มมณฑา) เกิดวันที่ 1 เมษายน พ.ศ. 2534 มีพี่น้องทั้งหมด 4 คน วโรดมเป็นลูกคนที่ 3 จบจากโรงเรียนวัดทรงธรรม บิดารับราชการทหาร ส่วนมารดารับราชการครู ทางครอบครัวจึงอยากให้รับราชการ วโรดมจึงเลือกเรียนคณะครุศาสตร์ตามที่มารดาแนะนำให้ ซึ่งขณะที่เรียนมหาวิทยาลัยมหาวิทยาลัยราชภัฏธนบุรี และได้เป็นครูฝึกสอนที่โรงเรียนมัธยมวัดสิงห์ และโรงเรียนบ้านขุนสมุทร
เคยทำแบรนด์เสื้อร่วมกับเพื่อนๆ แต่เนื่องจากไม่ค่อยมีเวลาจึงถอนตัวออกมา ปัจจุบันได้ทำกิจการเป็นของตัวเองในชื่อ Wolfy.Brand
วโรดมมีชื่อเสียงจากการเป็นดีเจรายการออนไลน์ จึงได้มีโอกาสได้เล่นมิวสิกวิดีโอเพลงอนาคตของวงสล็อตแมชชีน ซึ่งเรื่องราวในมิวสิกวีดีโอได้ทำมาจากชีวิตจริงของวโรดม และมีชื่อเสียงมากขึ้นจากการการคัดเลือกนักแสดง "เลิฟซิคเดอะซีรีส์ รักวุ่น วัยรุ่นแสบ ซีซัน 2" และ"Part Time The Series วัยกล้าฝัน"ในบทฮอลล์ และยังเป็นสมาชิกบอยแบนด์ วงBUFF4 ศิลปินที่เกิดจากการรวมตัวกันของนักแสดง"เลิฟซิคเดอะซีรีส์ รักวุ่น วัยรุ่นแสบ ซีซัน 2" ที่มีสมาชิกทั้งหมด 4 คน วโรดมได้ยุติการเป็นดีเจภายใต้แอปพลิเคชัน Talk Talk (Bee live) ตั้งแต่วันที่ 1 พฤษภาคม พ.ศ. 2560 เป็นต้นมา และได้ย้ายมาเป็นดีเจที่แอปพลิเคชัน FinixTV ปัจจุบันยุติการเป็นดีเจแล้ว
แฮหัวฮุย
แฮหัวฮุย () มีชื่อรองว่า จื่อกวน () เป็นขุนพลแห่ง วุยก๊ก
แฮหัวฮุยเป็นบุตรชายคนที่ 6 ของ แฮหัวเอี๋ยน ขุนศึกคนสำคัญของ โจโฉ ผู้ก่อตั้งวุยก๊กมีความสามารถในการโต้วาทีตั้งแต่เด็กได้รับตำแหน่ง จอมพลแห่งวุยก๊ก ร่วมกับ แฮหัวโฮ () ผู้เป็นพี่ชาย
แฮหัวเทียน
แฮหัวเทียน ( , ค.ศ. 209 — ค.ศ. 254) มีชื่อรองว่า ไท่ฉู่ () ขุนพลแห่ง วุยก๊ก ในช่วงปลาย ยุคสามก๊ก
แฮหัวเทียนเป็นบุตรชายของ แฮหัวซง () พระญาติและพระสหายสนิทของ พระเจ้าโจผี () และเป็นพี่ชายของ แฮหัวฮุย () ภรรยาของ สุมาสู () ผู้สำเร็จราชการแผ่นดินแห่งวุยก๊ก
Aglaia silvestris
จันทน์ชะมด () เป็นไม้ต้นขนาดกลางถึงขนาดใหญ่ในวงศ์กระท้อน (Meliaceae) เนื้อไม้หอม ขึ้นตามป่าชื้นบางแห่ง โดยพบในไทย, กัมพูชา, เวียดนาม, อินเดีย (หมู่เกาะอันดามันและนิโคบาร์), มาเลเซีย, ฟิลิปปินส์, อินโดนีเซีย, ปาปัวนิวกินี และหมู่เกาะโซโลมอน ผลและกิ่งแขนงมีสารซิลเวสตรอลและเอพิซิลเวสตรอลซึ่งอาจช่วยยับยั้งเซลล์มะเร็ง
โฮอั๋น
โฮอั๋น ( , ค.ศ. 195 — ค.ศ. 249) หรือ เหอหยัน มีชื่อรองว่า ผิงฉู่ () เป็นขุนนางและนักปราชญ์แห่ง วุยก๊ก ในช่วงปลาย ยุคสามก๊ก
โฮอั๋นเกิดเมื่อ ค.ศ. 195 ที่เมืองหนานหยางหรือลำกุ๋นเป็นหลานปู่ของ โฮจิ๋น () อดีตแม่ทัพใหญ่ในคราวปราบ กบฏโพกผ้าเหลือง เนื่องจากบิดาของโฮอั๋นเป็นบุตรชายของโฮจิ๋นเมื่อโฮจิ๋นถูกสังหารและ ตั๋งโต๊ะ () เจ้าเมืองเสเหลียงบุกเข้ายึด พระนครลกเอี๋ยง () บิดาและมารดาของโฮอั๋นคือ หยันฮูหยิน () ถูกเนรเทศไปอยู่หนานหยางซึ่งโฮอั๋นถือกำเนิดขึ้นระหว่างถูกเนรเทศ
อันเดรอา เบลอตตี
อันเดรอา เบลอตตี () เกิดเมื่อวันที่ 20 ธันวาคม ค.ศ. 1993 เป็นนักฟุตบอลชาวอิตาลี ปัจจุบันเล่นให้กับโตรีโน ในตำแหน่งกองหน้าตัวเป้า
ทีที (วงดนตรี)
ทีที () เป็นวงดนตรีแนวป็อปร็อกสัญชาติไทยจากกรุงเทพมหานคร สังกัดค่ายเอเพลย์มิวสิก ก่อตั้งวงในปี พ.ศ. 2558 ประกอบไปด้วยสมาชิก 4 คนคือ อรรถพล ศรีสวัสดิ์ชัย, ชัยรัตน์ แสไพศาล, สุขสวัสดิ์ หามนตรี และพีรพัฒน์ แตงสี ประสบความสำเร็จกับซิงเกิลแรก เพลง "ใจหมา"
ชื่อ "ทีที" เกิดจากสัญลักษณ์ของคำว่า T_T ซึ่งหมายถึง "คนร้องไห้" เพื่อเป็นตัวแทนของผู้ชายทุกคนที่กำลังเสียใจและกำลังประสบกับความผิดหวังในชีวิต
รายชื่อตัวละครในทรานส์ฟอร์มเมอร์ส สงครามจักรกลทะลุจักรวาล
บทความนี้เกี่ยวกับรายชื่อตัวละครที่ปรากฏในทรานส์ฟอร์มเมอร์ส สงครามจักรกลทะลุจักรวาล
อาเลสซีโอ โรมัญโญลี
อาเลสซีโอ โรมัญโญลี (; ) เกิดเมื่อวันที่ 12 มกราคม ค.ศ. 1995 เป็นนักฟุตบอลชาวอิตาลี ปัจจุบันเล่นให้กับมิลาน ในตำแหน่งเซ็นเตอร์แบ็ก
วรพล จินตโกศล
วรพล จินตโกศล ชื่อเล่น บลิว (เกิด 13 กรกฎาคม พ.ศ. 2543) เป็นนักแสดงชายชาวไทย สังกัดสถานีโทรทัศน์สีกองทัพบกช่อง 7 เข้าสู่วงการด้วยการประกวด Smart Boy 2015 และได้รับรางวัลชนะเลิศ
วรพล เกิดเมื่อวันที่ 13 กรกฎาคม พ.ศ. 2543 ที่จังหวัดสงขลา กำลังศึกษาอยู่ระดับชั้นมัธยมศึกษาที่โรงเรียนวัดศรีวิเทศสังฆาราม เข้าสู่วงการด้วยการประกวด Smart Boy 2015 และได้รับรางวัลชนะเลิศ ต่อมาได้เซ็นสัญญาเป็นนักแสดงสังกัดช่อง 7 สี มีผลงานละครเรื่องแรก คือ ขมิ้นกับปูน รับบทเป็น ทันพันธุ์ (วัยรุ่น) และมีผลงานละครต่อมาอีกเรื่อยๆ
ทอมกับเจอร์รี่ ตอน ช่วยเพื่อนหาพ่อ
ทอมกับเจอร์รี่ ตอน ช่วยเพื่อนหาพ่อ () เป็นภาพยนตร์แอนิเมชันแนวดนตรีและตลกของทอมกับเจอร์รี่, กำกับและอำนวยการสร้างโดย ฟิล โรมัน, เผยแพร่ในเยอรมนีโดยเทอร์เนอร์พิกเจอส์ และในสหรัฐอเมริกาโดยมิราแมกซ์ฟิล์มส์และไลฟ์เอนเตอร์เทนเมนต์ เป็นภาพยนตร์การ์ตูนเพียงเรื่องเดียวของมิราแมกซ์ที่เผยแพร่ผ่านทางไลฟ์ ก่อนจะถูกเดอะวอลต์ดิสนีย์ซื้อกิจการต่อใน ค.ศ. 1993 ถึง 2010
"ทอมกับเจอร์รี่ ตอน ช่วยเพื่อนหาพ่อ" เป็นภาพยนตร์ขนาดยาวเรื่องแรกที่เข้าฉายในโรงภาพยนตร์โจเซฟ บาร์เบราเป็นผู้ร่วมก่อตั้งฮานา-บาร์เบราและผู้ร่วมสร้าง "ทอมกับเจอร์รี่" ร่วมกับหุ้นส่วนของเขา วิลเลียม ฮานา มาทำหน้าที่สร้างสรรค์
นอกจากนี้ ยังเป็นภาพยนตร์เรื่องสุดท้ายของดานา ฮิลล์ก่อนที่เธอจะเสียชีวิตในวันที่ 15 กรกฎาคม ค.ศ. 1996 ภาพยนตร์ออกฉายในสหรัฐอเมริกาเมื่อวันที่ 30 กรกฎาคม ค.ศ. 1993 หลังจากฉายรอบปฐมทัศน์เมื่อวันที่ 1 ตุลาคม ค.ศ.1992 ที่เยอรมนี โดยทำรายได้รวมที่ 3.6 ล้านดอลลาร์สหรัฐอัลบั้มเพลงประกอบภาพยนตร์วางจำหน่ายโดย MCA Records ในปี 1992 บรรเลงโดย เฮนรี แมนซินี.
จั๊กจั่น ดาวไพร
จั๊กจั่น ดาวไพร มีชื่อจริงว่า บานเย็น มุกดาม่วง ชื่อเล่น เย็น เป็นนักร้องและนักแสดงหมอลำหนึ่งในสี่สาวดาวรุ่งจากคณะเสียงอิสาน อดีตเคยเป็นหางเครื่องในวงมาก่อน ปัจจุบันเป็นนักแสดงมากความสามารถ รับบทบาทเป็นดาวร้ายของวงซึ่งมีชื่อเสียงโด่งดัง เป็นที่รักและชื่นชอบ น่าเคารพนับถือของแฟนเพลง
เมื่อปี พ.ศ. 2540 จั๊กจั่น ดาวไพรได้ออกอัลบั้มเพลงกับบริษัทท็อปไลน์ ไดมอนด์ ของนายห้างทวีชัย จริยะเอี่ยมอุดม ชื่ออัลบั้ม สี่สาวดาวรุ่ง ซึ่งเป็นการนำนางเอกประจำทีมงานเสียงอิสานทั้ง 4 คน ได้แก่จั๊กจั่น ดาวไพร, เรไร ดาวอิสาน, ปานดำ ค้ำคูน, แสงอรุณ บุญยู้ มารวมตัวกัน แนวเพลงจะเป็นเพลงร้องแก้ ลูกแพร - ไหมไทย อุไรพร จากผลงานการประพันธ์ของ ดอย อินทนนท์, สลา คุณวุฒิ และพงษ์ศักดิ์ จันทรุกขา อาทิ เพลงรักน้อยแน่หรือ(ร้องแก้ รักน้อยคนเดียว), จากชุมแพถึงชุมพลฯ(ร้องแก้ ชุมแพ ชุมพล ชุมพวง), พลาดรักจากสนามรบ(ร้องแก้ แพ้รบสนามรัก), หัวอกแม่ฮ้าง(ร้องแก้ แม่ฮ้างมหาเสน่ห์)
มิชาเอิล วิทท์มันน์
มิชาเอิล วิทท์มันน์ (, 22 เมษายน 1914 – 8 สิงหาคม 1944) เป็นทหารชาวเยอรมันในหน่วยวัฟเฟิน-เอ็สเอ็ส,เป็นผู้บัญชาการรถถังระหว่างสงครามโลกครั้งที่สอง.เขาได้รับดำรงตำแหน่งในหน่วยเอสเอสคือ SS-"Hauptsturmführer" (ร้อยเอก) และได้รับเหรียญกล้าหาญกางเขนเหล็กระดับชั้นอัศวิน.
วิทท์มันน์ได้เป็นที่รู้จักมาจากการซุ่มโจมตีของเขาด้วยกองกำลังจำนวนเล็กน้อยต่อกองพลยานหุ้มเกราะที่ 7 แห่งบริติช(british 7th armoured division),ระหว่างยุทธการที่วีแลร์-บอกาฌ ในวันที่ 13 มิถุนายน 1944.ในขณะที่ได้บัญชาการอยู่ในรถถังไทเกอร์ 1,เขาได้ทำลายรถถังฝ่ายข้าศึกไปจำนวน 14 คันและยานลำเลียงพลจำนวน 15 คัน,พร้อมกับปืนต่อสู้รถถังจำนวน 2 กระบอก,ภายในระยะเวลาสิบห้านาที.ข่าวดังกล่าวได้ถูกนำมาหยิบยกและเผยแพร่โดยเครื่องมือโฆษณาชวนเชื่อของนาซีและได้เพิ่มความโดดเด่นของวิทท์มันน์ในเยอรมนี.
วิทท์มันน์ได้กลายเป็นบุคคลที่ได้รับการยกย่องและเคารพหลังสงครามด้วยความสำเร็จของเขาในฐานะ"เสือรถถัง"(แพนเซอร์เอซ-panzer ace)(ผู้บัญชาการรถถังระดับสูง)เป็นส่วนหนึ่งของภาพลักษณ์ของวัฒนธรรมยอดนิยมในหน่วยวัฟเฟิน-เอ็สเอ็ส(waffen-SS in popular culture).นักประวัติศาสตร์มีความคิดเห็นผสมด้วยยุทธวิธีของเขาจากการรบ-บางคนก็ยกย่องจากการกระทำของเขาที่วิลเลอร์-บูคาจ,และบางคนก็มองว่าความสามารถของเขาไม่เพียงพอและการยกย่องสำหรับการสังหารรถถังของเขา.
ด้วยสถานการณ์เบื้องหลังของการเสียชีวิตของวิทท์มันน์เป็นเรื่องที่ได้มีการถกเถียงกันในช่วงหลายปีที่ผ่านมา.ได้มีการยอมรับว่านายทหารม้า Joe Ekins,พลยิงปืนชาวอังกฤษในรถถังเชอร์แมนไฟร์ฟราย(sherman firefly)ของหน่วย 1st Northamptonshire Yeomanry,ได้ยิงรอบด้วยการทำลายรถถังของเขา,ได้ฆ่าวิทท์มันน์และลูกน้องพลรถถังของเขา.ในปี 2005 นักประวัติศาสตร์  Brian Reid ได้ชี้แนะว่า สมาชิกของแคนาดา Sherbrooke Fusilier Regiment อาจต้องรับผิดชอบแทน.
พ่อจ๋าอย่าร้องไห้
พ่อจ๋าอย่าร้องไห้ (; จีน: 搭錯車; พินอิน: "Dā cuòchē") ภาพยนตร์ชีวิตสัญชาติไต้หวัน ออกฉายในปี ค.ศ. 1983 กำกับโดย หยู กันผิง นำแสดงโดย ซุน เหย่ว และ หลิว รุ่ยฉี
เป็นเรื่องราวของคนเก็บขวดผู้เป็นใบ้ ที่พบเด็กทารกหญิงในกองขยะ เขาเก็บเด็กคนนั้นมาเลี้ยงดู และด้วยรักที่เหมือนพ่อแท้ ๆ ของเด็ก ทำให้เขาเลิกเหล้าได้ เมื่อเด็กผู้หญิงนั้นเติบโตขึ้น เธอประสบความสำเร็จจนกระทั่งเป็นนักร้องชื่อเสียงโด่งดัง แต่ทว่าทางต้นสังกัดให้ปกปิดประวัติไว้ เพราะไม่ต้องการให้สังคมรับรู้ว่าเธอคือเด็กกำพร้า ทำให้คนขายขวดยังต้องขายขวดต่อไป จนกระทั่งเธอเปิดคอนเสิร์ตใหญ่ขณะที่ผู้เป็นพ่อกำลังป่วยหนักใกล้เสียชีวิตโดยที่เธอไม่รู้ เมื่อเขาเสียชีวิต เธอแม้พยายามจะกลับมาดูใจแล้วแต่ก็ไม่ทัน
ด้วยเนื้อหาที่กินใจและวิพากษ์สังคม ทำให้ภาพยนตร์ประสบความสำเร็จอย่างมาก โดยเข้าฉายที่ไต้หวันถึง 8 ครั้ง และฮ่องกง 11 ครั้ง ชนะรางวัลม้าทองคำ 4 รางวัล โดยเฉพาะเพลงประกอบที่ชื่อ "酒矸倘賣無" ("Jiǔ gān tǎng mài wú") โด่งดังมาก กลายเป็นที่จดจำมาจนถึงปัจจุบัน มีการขับร้องใหม่และเรียบเรียงดนตรีใหม่อีกหลายครั้ง หรือการแปลงเนื้อเป็นภาษาไทย
ในปี ค.ศ. 2005 ได้มีการนำเนื้อเรื่องกลับมาสร้างใหม่เป็นซีรีส์โดยจีนแผ่นดินใหญ่ นำแสดงโดย หลี เสวียเจี้ยน และ หลี หลิน กำกับโดย เกา ซีซี (ในประเทศไทยออกอากาศทางไทยพีบีเอสในเดือนกุมภาพันธ์ ปี ค.ศ. 2008)
เตียวเจ (ฮั่นตะวันออก)
เตียวเจ ( , ? — ค.ศ. 196) ขุนพลของ ตั๋งโต๊ะ () ในช่วงต้นของ ยุคสามก๊ก
เตียวเจภายหลังจากที่ตั๋งโต๊ะถูกสังหารโดย ลิโป้ () ได้จับมือกับอดีตขุนพลของตั๋งโต๊ะอีก 3 คนคือ ลิฉุย () , กุยกี () และ หวนเตียว () บุกเข้ายึด พระนครฉางอัน () สังหาร อ้องอุ้น () และพยายามสังหารลิโป้แต่ลิโป้รู้ตัวและพา เตียวเสี้ยน () หนีออกจากฉางอันไปได้ทำให้ขุนพลทั้ง 4 เข้าควบคุม จักรพรรดิฮั่นเซี่ยน () หรือ พระเจ้าเหี้ยนเต้
ซุนเต๋ง
ซุนเต๋ง ( , ค.ศ. 209 — ค.ศ. 241) มีพระนามรองว่า จื่อเกา () เป็นรัชทายาทแห่ง ง่อก๊ก ในช่วง ยุคสามก๊ก
ซุนเต๋งประสูติเมื่อ ค.ศ. 209 เป็นพระราชโอรสองค์ใหญ่ใน พระเจ้าซุนกวน ที่ประสูติแต่ชีฮูหยินโดยซุนเต๋งมีจิตใจงาม มีความสามารถเวลาออกล่าสัตว์จะไม่เหยียบย่ำข้าวในนาของชาวบ้าน
ซุนเต๋งอภิเษกกับธิดาของ จิวยี่ อดีตแม่ทัพใหญ่ของง่อก๊กและมีพระโอรสด้วยกันถึง 3 พระองค์แต่ซุนเต๋งก็ประชวรหนักและสิ้นพระชนม์ก่อนวัยอันควรเมื่อ ค.ศ. 241 ขณะพระชนมายุเพียง 32 พรรษาในภายหลังได้มีการถวายพระราชสมัญญานามให้เป็น รัชทายาทเซฺวียน
ซุนเกียว
ซุนเกียว ( , ? — ค.ศ. 219) มีชื่อรองว่า ซู้หล่าง () เป็นขุนศึกแห่ง ง่อก๊ก ในช่วง ยุคสามก๊ก
ซุนเกียวเป็นบุตรชายคนที่ 3 ของ ซุนเจ้ง () น้องชายของ ซุนเกี๋ยน () ผู้ก่อตั้งง่อก๊กจึงมีศักดิ์เป็นพระภาติยะ (ลูกพี่ลูกน้อง) กับ พระเจ้าซุนกวน ปฐมจักรพรรดิแห่ง ราชวงศ์ง่อ
เมื่อคราวที่ซุนกวนมีความประสงค์ที่จะยึดคืนเกงจิ๋ว () จาก จ๊กก๊ก พร้อมกับจับตัว กวนอู ใน ค.ศ. 219 ซุนกวนจึงได้มีคำสั่งให้ซุนเกียวเป็นแม่ทัพร่วมกับ ลิบอง แต่ซุนเกียวได้ปฏิเสธไปเนื่องจากเกรงว่าตัวเองกับลิบองจะขัดแย้งกันทำให้ลิบองได้เป็นแม่ทัพใหญ่แต่เพียงผู้เดียวแต่ซุนเกียวก็ยังคอยให้ความช่วยเหลือจนลิบองสามารถยึดเกงจิ๋วและจับตัวรวมถึงประหารกวนอูได้สำเร็จหลังจากนั้นซุนเกียวก็ถึงแก่กรรม
เจ้าอธิการพระมหายุตต์ ธมฺมวิริโย
กำเนิดที่ บ้านท่าโพธิ์ ตำบลละเม็ด อำเภอไชยา( เวลานั้นเป็นอำเภอพุมเรียง ) จังหวัดสุราษฎร์ธานี เมื่อวันที่ 1 เมษายน 2410 ( ตรงกับวันศุกร์ ขึ้น 9 ค่ำ เดือน 5 ปีเถาะ) 
บิดาชื่อ นายพ่าว มารดาชื่อ นางใย นามสกุล อื้อพ่าว ( ต่อมาเปลี่ยนเป็น”ไตรพิทักษ์” ) มีพี่น้องรวมด้วยกัน 4 คน คือ
ต่อมาอายุได้ 21 ปี ก็เข้าอุปสมบท ที่วัดใหม่ชลธาร ( ปัจจุบันวัดท่าโพธิ์) มี พระครูรัตนมุนีศรีสังฆราชาลังกาแก้ว ( ทองอยู่) วัดโพธาราม ตำบลพุมเรียง เป็นพระอุปัชฌาย์ / พระครูรัตนมุนีศรีสังฆราชาลังกาแก้ว ( หนู ติสโส) ต่อมาเลื่อนเป็น พระชยาภิวัฒน์สุภัทรสังฆปาโมกข์ อดีตเจ้าคณะจังหวัดสุราษฎร์ธานี รูปแรก เป็นพระกรรมวาจาจารย์ ( ส่วนพระอนุสาวนาจารย์ ไม่มีใครทราบ)
เจ้าอธิการพระมหายุตต์ ธมฺมวิริโย ได้ถึงแก่มรณภาพด้วยโรคชรา เมื่อวันที่ 6 มิถุนายน พ.ศ.2505 สิริอายุ 96 ปี มีพรรษา 75 ณ วัดกลาง อำเภอเมือง จังหวัดสุราษฎร์ธานี
ทุทซิง
ทุทซิง () เป็นเทศบาลในอำเภอชตาร์นแบร์ค รัฐบาวาเรีย ประเทศเยอรมนี อยู่ห่างจากนครมิวนิกไปทางตะวันตกเฉียงใต้ราว 41 กิโลเมตร เมืองนี้ตั้งอยู่ติดกับทะเลสาบชตาร์นแบร์กทางทิศตะวันตก สามารถมองเห็นทัศนียภาพของเทือกเขาแอลป์ได้อย่างชัดเจน และจากการที่เป็นเมืองริมทะเลสาบนี้เอง ทำให้เมืองทุทซิงเป็นหนึ่งในเมืองที่ตั้งอยู่บนเส้นทางปั่นจักรยานรอบละเลสาบระยะทางราว 48 กิโลเมตร ซึ่งเป็นเส้นทางปั่นจักรยานที่นิยมในรัฐบาวาเรีย
เมืองทุทซิงยังเป็นที่ตั้งของ "วิลล่า กราฟ ชโตลแบร์ค" (Villa Graf Stolberg) พระตำหนักส่วนพระองค์ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร วิลล่ากราฟชโตลแบร์คเป็นคฤหาสน์ที่สร้างในปี 1926-1928 ด้วยสถาปัตยกรรมฟื้นฟูคลาสสิก ตั้งอยู่ติดกับทะเลสาบชตาร์นแบร์ค
ซุนจุ๋น
ซุนจุ๋น (ค.ศ. 219 — ค.ศ. 256) ผู้สำเร็จราชการแผ่นดินในรัชสมัย พระเจ้าซุนเหลียง จักรพรรดิองค์ที่ 2 และ พระเจ้าซุนฮิว จักรพรรดิองค์ที่ 3 แห่ง ราชวงศ์ง่อ ในช่วงปลายของ ยุคสามก๊ก
ซุนจุ๋นเกิดเมื่อ ค.ศ. 219 มีชื่อรองว่า จื่อหยวน เป็นบุตรชายของซุนหยงเป็นหลานปู่ของ ซุนเจ้ง น้องชายของ ซุนเกี๋ยน ผู้ก่อตั้งง่อก๊กและเป็นพระปิตุลา (อา) ของ พระเจ้าซุนกวน ปฐมจักรพรรดิแห่งราชวงศ์ง่อ
เมื่อพระเจ้าซุนกวนเสด็จสวรรคตใน ค.ศ. 252 หลังจากครองสิริราชสมบัติได้ 24 ปีเหล่าขุนนางได้อัญเชิญซุนเหลียงพระโอรสองค์เล็กของพระเจ้าซุนกวนซึ่งเป็นที่รัชทายาทพระชนมายุเพียง 9 พรรษาขึ้นสืบราชบัลลังก์แต่เนื่องจากขึ้นสืบราชบัลลังก์เมื่อยังทรงพระเยาว์ทำให้ต้องมีผู้สำเร็จราชการแผ่นดินซึ่งทางราชสำนักได้เลือก จูกัดเก๊ก บุตรชายของ จูกัดกิ๋น เป็นผู้สำเร็จราชการแผ่นดิน
แต่เพียง 1 ปีหลังจากรับตำแหน่งคือใน ค.ศ. 253 จูกัดเก๊กซึ่งพ่ายแพ้อย่างยับเยินในสงครามกับ ราชวงศ์วุย ได้สั่งประหารขุนศึกที่มีบทบาทมาตั้งแต่รัชสมัยพระเจ้าซุนกวนจำนวนมากและเข้ามากุมอำนาจแบบเบ็ดเสร็จเด็ดขาดรวมถึงแต่งตั้งคนในตระกูลเข้ามาแทนที่ทำให้พระเจ้าซุนเหลียงรวมถึงราชนิกุลไม่พอพระทัยจึงได้มีพระบัญชาให้ซุนจุ๋นซึ่งขณะนั้นเป็นแม่ทัพทหารม้าและน้องชายคือ ซุนหลิม ลวงจูกัดเก๊กเข้ามาสังหารในวังเช่นเดียวกับ โฮจิ๋น ที่โดนสิบขันทีลวงเข้ามาสังหารในวังทำให้ซุนจุ๋นได้เป็นผู้สำเร็จราชการแผ่นดินแทนซึ่งความเหี้ยมโหดของซุนจุ๋นมากกว่าจูกัดเก๊กมีมากกว่าหลายเท่า
ซุนจุ๋นถึงแก่กรรมเมื่อ ค.ศ. 256 ในรัชสมัยพระเจ้าซุนเหลียงเมื่ออายุเพียง 37 ปีซุนหลิมน้องชายของซุนจุ๋นจึงขึ้นเป็นผู้สำเร็จราชการแทน
รูด็อล์ฟ ชไตเนอร์
รูด็อล์ฟ โยเซ็ฟ โลเร็นทซ์ ชไตเนอร์ () เป็นนักปรัชญา นักปฏิรูปสังคม และสถาปนิกชาวออสเตรีย เขามีชื่อเสียงขึ้นมาในปลายคริสต์ศตวรรษที่ 19 จากการวิจารณ์แนวคิดและตีพิมพ์ผลงานด้านปรัชญาต่าง ๆ ผลงานชิ้นเด่นคือหนังสือ "The Philosophy of Freedom" เขากลายเป็นผู้ก่อตั้งองค์กรลับด้านเจตนิยมซึ่งต่อมาคือสำนักมานุษยวิทยา แนวคิดขององค์กรนี้ได้รับอิทธิพลมาจากเทวปรัชญาและอุดมคติเยอรมัน
ทอมกับเจอร์รี่:เดอะมูฟวี่ (วิดีโอเกม)
ทอมกับเจอร์รี่:เดอะมูฟวี่ () เป็นวีดีโอเกมแพลตฟอร์มที่พัฒนาและวางจำหน่ายโดย เซก้า ในปี 1992 สำหรับเครื่อง Sega Mark III. ในปีต่อมาได้เกมสามารถเล่นกับเครื่อง Game Gear โดยวีดีโอเกมนี้ได้สร้างมาจาก ภาพยนตร์เรื่องเดียวกันในปีเดี่ยวกัน
หฤษฎ์ ชีวการุณ
หฤษฎ์ ชีวการุณ (เกิด 8 มีนาคม พ.ศ. 2540) ชื่อเล่น ซิง เป็นนักแสดงชาวไทย เข้าสู่วงการบันเทิงโดยการแคสติงละครซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ
ในปี 2557 หฤษฎ์มีผลงานที่เป็นที่รู้จักจากละครซีรีส์ เลิฟซิคเดอะซีรีส์ รักวุ่น วัยรุ่นแสบ ซึ่งจากบทบาท "เป้อ หรือ เปเปอร์" ทำให้หฤษฎ์เป็นที่รู้จักในฐานะนักแสดงวัยรุ่นชาย
หฤษฎ์เกิดที่กรุงเทพมหานคร จบการศึกษาระดับมัธยมศึกษาตอนปลายที่โรงเรียนกรุงเทพคริสเตียนวิทยาลัย
ในวัยเด็ก หฤษฎ์ได้สร้างชื่อเสียงให้แก่โรงเรียน ในฐานะมือกีตาร์ของ วงไม้เท้าอาม่า และ วงเซอร์ติส แบนด์ ผลงานประกวดที่ผ่านมา ซึ่งหฤษฎ์สามารถคว้าเหรียญทองได้ ได้แก่ Siam Kolkarn Family Popular Music The 1st Concert 2012
ปัจจุบันกำลังศึกษาอยู่ที่ ภาควิชาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยกรุงเทพ
ธงแสดงสัญชาติกองทัพแอฟริกาใต้
ธงแสดงสัญชาติกองทัพแอฟริกาใต้ เป็นธงทหารที่ใช้ในส่วนราชการของกองทัพแอฟริกาใต้ มีลักษณะเป็นธงพื้นสีเขียวมีรูปธงชาติแอฟริกาใต้อยู่ที่มุมธงด้านคันธง ที่ด้านปลายธงมีภาพตราราชการของกองทัพแห่งชาติ
ตั้งแต่ ค.ศ. 1951, ภายหลังการจัดระเบียบใหม่และเปลี่ยนชื่อเป็นกองกำลังป้องกันแอฟริกาใต้ พร้อมกับธงแสดงสัญชาติของแต่ละเหล่าทัพ ในส่วนของกองกำลังป้องกันนั้น ยังไม่มีธงประจำหน่วยเป็นของตน. เมื่อวันที่ 21 มีนาคม ค.ศ. 1981, เสนาธิการกองกำลังป้องกันแอฟริกาใต้ ได้ประกาศรับรองแบบธง' สำหรับหน่วยที่ยังไม่มีธงประจำหน่วย. ซึ่งมีรายละเอียดแบบธงดังนี้ ""ธงพื้นสีเขียว อัตราส่วน 2:3 มุมธงด้านคันธงมีรูปธงชาติสหภาพแอฟริกาใต้ "ส้ม, ขาว, น้ำเงิน", ขอบสีขาว; ด้านปลายธงมีภาพตราราชการของกองกำลังป้องกันแอฟริกาใต้; สมอเรือสีน้ำเงินเข้มประกอบปีกนกสีฟ้า และ ดาบไขว้สีแสด บนฐานของปราสาทกูดโฮปพื้นสีขาวขอบในสีเขียว และ ขอบนอกสีทอง".
ค.ศ. 1994 ภายหลังสิ้นสุดการถือผิว และ เนลสัน แมนเดลาได้รับเลือกตั้งให้เป็นประธานาธิบดีแอฟริกาใต้ กองทัพแอฟริกาใต้ได้จัดส่วนราชการโดยผนวกกองกำลังติดอาวุธของพรรคสมัชชาแห่งชาติแอฟริกา Umkhonto we Sizwe, the Pan Africanist Congress กองทัพปลดปล่อยประชาชนอซาเนีย และ หน่วยป้องกันตนเองของพรรคเสรีภาพอินคาตา ยกสถานะเป็นกองทัพแห่งชาติ เมื่อวันที่ 27 เมษายน ค.ศ. 1994. พร้อมกับการแก้ไขธงแสดงสัญชาติ โดยการเปลี่ยนธงชาติที่มุมบนคันธงจากธงชาติสมัยสหภาพ "ส้ม, ขาว, น้ำเงิน" เป็นธงชาติแบบที่ใช้อยู่ในปัจจุบันนี้. ธงแสดงสัญชาติกองทัพสมัยสหภาพใช้มาจนถึง เดือนกรกฎาคมในปีเดียวกัน พร้อมกับประกาศใช้ธงแสดงสัญชาติผืนใหม่ มีการใช้อย่างเป็นทางการครั้งแรกในพิธีสวนสนามที่เมือง โพโลเควน (ปีเตอร์สเบิร์ก) วันที่ 11 พฤศจิกายน ค.ศ. 1994.
ค.ศ. 2003 ได้มีการแก้ไขแบบธง โดยเปลี่ยนตราราชการแบบเก่าสมัยสหภาพ เป็นแบบตราใหม่มีลักษณะเป็นรูปหอกสีเหลืองสี่เล่ม ใบหอกแต่ละเล่มจะเป็นสีประจำเหล่าทัพของตนรองรับด้วยงาช้างสองเล่ม ประกอบดาบไขว้ บนโล่เก้าแฉกสีเขียวขอบนอกสีทอง
สวินโถ
สวินโถ ( , ? — ค.ศ. 274) มีชื่อรองว่า จิงเฉียน เป็นขุนนางแห่ง ราชวงศ์จิ้นตะวันตก ในอดีตเคยรับใช้ ราชวงศ์วุย ในช่วงปลายของ ยุคสามก๊ก
สวินโถเป็นบุตรชายคนที่ 6 ของ ซุนฮก ที่ปรึกษารุ่นแรกของ โจโฉ ผู้ก่อตั้งวุยก๊กในรัชสมัย พระเจ้าโจฮอง จักรพรรดิองค์ที่ 3 แห่งราชวงศ์วุยสวินโถได้รับการแต่งตั้งให้เป็นราชครูหรือพระอาจารย์ของพระเจ้าโจฮอง
เมื่อสุมาเอี๋ยนได้ปลด พระเจ้าโจฮวน จักรพรรดิองค์ที่ 5 และองค์สุดท้ายแห่งราชวงศ์วุยลงจากราชบัลลังก์ใน ค.ศ. 265 และสถาปนา ราชวงศ์จิ้นตะวันตก พร้อมกับสถาปนาตนเองเป็น จักรพรรดิจิ้นหวู่ สวินโถได้รับแต่งตั้งให้เป็นสมุหพระราชวังและได้เป็น จอมพล ตามลำดับกระทั่งตำแหน่งสุดท้ายก่อนถึงแก่กรรมคือได้เป็นพระอาจารย์ขององค์รัชทายาทซึ่งต่อมาได้ขึ้นสืบราชบัลลังก์เป็น จักรพรรดิจิ้นฮุ่ย จักรพรรดิองค์ที่ 2
สวินโถถึงแก่กรรมเมื่อ ค.ศ. 274 ในปีไท่จือปีที่ 9 แห่งรัชสมัยจักรพรรดิจิ้นหวู่
จงฮิว
จงฮิว ( , ค.ศ. 151 — ค.ศ. 230) มีชื่อรองว่า เหวียนฉาง เป็นขุนนางในสมัย ราชวงศ์ฮั่นตะวันออก ซึ่งได้รับแต่งตั้งให้เป็น ราชครูแห่งวุยก๊ก ในช่วง ยุคสามก๊ก
จงฮิวเกิดเมื่อ ค.ศ. 151 ที่ตำบลฉางเส้อ เมืองอิ๋งชวน มณฑลเหอหนานเมื่อ พระเจ้าโจผี ปฐมจักรพรรดิแห่งวุยก๊กเสด็จสวรรคตใน ค.ศ. 226 พระราชโอรสคือ พระเจ้าโจยอย ขึ้นสืบราชบัลลังก์ต่อมาและได้แต่งตั้งจงฮิวเป็นราชครูแห่งวุยก๊ก
จงฮิวมีบุตรชาย 2 คนที่สำคัญคือ จงโฮย บุตรชายคนเล็กซึ่งได้เป็นแม่ทัพใหญ่ในการนำกองทัพวุยก๊กบุกไปพิชิตจ๊กก๊กเมื่อ ค.ศ. 263
จงฮิวถึงแก่กรรมด้วยโรคชราเมื่อ ค.ศ. 230 ในปีที่ 4 แห่งรัชสมัยพระเจ้าโจยอยขณะอายุได้ 79 ปี
เจ้าหญิงมาร์ครีตแห่งเนเธอร์แลนด์
เจ้าหญิงมาร์ครีตแห่งเนเธอร์แลนด์ () เป็นพระมาตุจฉาของพระราชโอรสทั้ง 3 ในสมเด็จพระราชินีนาถเบียทริกซ์ คือสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระประมุขพระองค์ปัจจุบันแห่งราชอาณาจักรเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์ โดยเป็นพระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ดแห่งลิพเพอ-บีสเตอร์เฟลด์ มีพระเชษฐภคินี 2 พระองค์คือ สมเด็จพระราชินีนาถเบียทริกซ์แห่งเนเธอร์แลนด์ และเจ้าหญิงไอรีนแห่งเนเธอร์แลนด์มีพระขนิษฐา 1 พระองค์คือ เจ้าหญิงคริสตินาแห่งเนเธอร์แลนด์
เจ้าหญิงคริสตีนาทรงมีพระเชษฐภคินีจำนวน 1 พระองค์และพระขนิษฐา 2 พระองค์ ดังนี้
เจ้าหญิงมาร์ครีต ทรงปฏิบัติพระกรณียากิจในด้านต่างๆ ดังนี้
เจ้าหญิงคริสตีนาแห่งเนเธอร์แลนด์
เจ้าหญิงคริสตีนาแห่งเนเธอร์แลนด์ () เป็นหนึ่งในพระราชธิดาทั้ง 4 พระองค์ โดยเป็นพระราชธิดาพระองค์เล็กของสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ดแห่งลิพเพอ-บีสเตอร์เฟลด์ ยังเป็นพระมาตุจฉาในพระราชโอรสทั้ง 3 ของสมเด็จพระราชินีนาถเบียทริกซ์ คือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์
เจ้าหญิงครีสตินาประสูติเมื่อวันที่ 18 กุมภาพันธ์ พ.ศ. 2490 เป็นพระราชธิดาพระองค์เล็กใน สมเด็จพระราชินีนาถยูเลียนาแห่งเนเธอร์แลนด์ และ เจ้าชายแบร์นฮาร์ดแห่งลิพเพอ-บีสเตอร์เฟลด์ พระองค์ได้รับการบัพติศมาเมื่อวันที่ 9 ตุลาคม ปีเดียวกัน โดยทรงมีพระบิดามารดาทูลหัวดังนี้
ในระหว่างที่พระราชมารดาทรงพระครรภ์พระองค์นั้น พระราชมารดาได้ประชวรด้วยโรคหัดเยอรมัน ทำให้พระองค์ประสูติมาด้วยพระเนตรเกือบบอด แต่ต่อมาความก้าวหน้าของแพทย์ที่มีประสิทธิภาพ พระองค์ได้เข้ารับการรักษาจนพระเนตรสามารถกลับมาใช้งานได้ แต่คณะแพทย์ได้ถวายคำแนะนำให้พระองค์ต้องทรงฉลองพระเนตร (แว่นตา) ที่คณะแพทย์จัดทำถวาย และต้องเสวยพระกระยาหารที่มีประโยชน์สม่ำเสมอ ซึ่งต่อมาพระองค์สามารถเข้าศึกษาได้ตามปกติ
พระกรณียากิจของพระองต์นั้น เน้นไปทางบทเพลง และทรงอุปถัมภ์องค์กรเกี่ยวกับเพลงแห่งเนเธอร์แลนด์ ซึ่งทรงร้องเพลงโดยพระสุรเสียงบันทึกกในแผ่นซีดี วีซีดี เพื่อแจกจ่ายและเข้าองค์กรการกุศล ในงานพระบรมศพของพระราชมารดาและพระราชบิดานั้น พระองค์ก็ทรงร้องเพลงด้วยพระองค์เอง ต่อมาในอีก 3 เดือนหลังจากการสวรรคตของ สมเด็จพระราชินีนาถยูเลียนาแห่งเนเธอร์แลนด์ พระราชมารดานั้น พระองค์ได้จัดคอนเสิร์ต เพื่อรำลึกถึงพระราชมารดา
เจ้าหญิงคริสตีนาทรงมีพระเชษฐภคินีจำนวน 3 พระองค์ดังนี้
พระองค์เสกสมรสและหย่ากับฮอร์เฮ กิเยร์โม มีพระบุตร 3 คน ดังนี้
พระบุตรของพระองค์มิได้รับการสถาปนาเป็น "เจ้า" ดังเช่นพระบุตรในเจ้าหญิงมาร์ครีตแห่งเนเธอร์แลนด์ พระเชษฐภคินี และไม่ได้เป็นสมาชิกพระราชวงศ์ดัตช์ แต่สามารถพำนักในพระราชวังหลวงได้ และมีสิทธิในการได้รับเงินจากพระราชวังตามสิทธิในฐานะสมาชิกราชวงศ์ออเรนจ์-นัสเซา
สนธิสัญญาอังกฤษ–สยาม พ.ศ. 2452
สนธิสัญญาอังกฤษ–สยาม พ.ศ. 2452 () หรือ สนธิสัญญาบางกอก () เป็นสนธิสัญญาระหว่างอังกฤษและสยาม ซึ่งได้มีการลงนามสนธิสัญญาฉบับนี้ที่กรุงเทพมหานครเมื่อวันที่ 10 มีนาคม พ.ศ. 2452 และรัฐสภาแห่งสหราชอาณาจักรได้ให้สัตยาบันเมื่อวันที่ 9 กรกฎาคม พ.ศ. 2452 สนธิสัญญาฉบับนี้มีทั้งสิ้น 8 ข้อโดยมีสาระสำคัญคือ:
สนธิสัญญาฉบับนี้เกิดขึ้นจากการที่ ที่ปรึกษาชาวอเมริกันของรัฐบาลสยาม ได้ทูลถวายความเห็นต่อรัชกาลที่ 5 เมื่อเสด็จกลับจากการประพาสยุโรปในปี พ.ศ. 2450 ว่ารัฐบาลสยามไม่สามารถไว้ใจสุลต่านเมืองเหล่านี้ได้ และวันใดก็วันหนึ่งไม่ช้าหรือเร็ว อังกฤษจะต้องหาทางเอาดินแดนส่วนนี้ไปได้แน่ หากปล่อยไว้สยามอาจเสียดินแดนเหล่านี้โดยไม่ได้รับอะไรตอบแทนเลย
แม้สยามจะต้องสูญเสียดินแดนกว่า 38,000 ตารางกิโลเมตร แต่พระบาทสมเด็จพระจุลจอมเกล้าเจ้าอยู่หัวได้เคยมีพระราชดำริต่อดินแดนส่วนนี้ว่า ""เราไม่มีผลประโยชน์เป็นพิเศษแต่อย่างใดในบรรดาหัวเมืองเหล่านี้…หากเราต้องสูญเสียหัวเมืองเหล่านี้ให้แก่อังกฤษ เราจะขาดแต่เพียงดอกไม้เงินดอกไม้ทอง นอกเหนือไปจากเครื่องราชบรรณาการนี้แล้ว ก็ไม่มีการสูญเสียทางด้านวัตถุอื่นใดอีก..."" อย่างไรก็ตาม สนธิสัญญาฉบับนี้ทำให้สุลต่านไทรบุรีโกรธเคืองมาก ทรงตรัสว่า ""ประเทศของฉัน ประชาชนของฉัน ถูกขายไปเหมือนกับการขายลูกวัว ฉันให้อภัยคนซื้อซึ่งไม่มีพันธะกับฉันได้ แต่ฉันให้อภัยคนขายไม่ได้""
บิกโฟร์ (บริษัทตรวจสอบบัญชี)
บิกโฟร์ () คือเครือข่ายบริษัทให้บริการด้านวิชาชีพที่ใหญ่ที่สุดสี่แห่งของโลก ประกอบธุรกิจด้านการตรวจสอบบัญชี บริการให้ความเชื่อมั่น ภาษีอากร การบริหารจัดการ ที่ปรึกษาทางธุรกิจ คณิตศาสตร์ประกันภัย บริการด้านการเงิน และบริการด้านกฎหมาย ซึ่งกลุ่มบริษัททั้งสี่แห่งนี้เป็นผู้ให้บริการตรวจสอบบัญชีแก่บริษัทมหาชนจำกัด (บริษัทจดทะเบียนในตลาดหลักทรัพย์) และบริษัทจำกัดจำนวนมากมาย และมีรายงานว่าเป็นผู้ให้บริการตรวจสอบบัญชีกว่าร้อยละ 99 ของบริษัทที่อยู่ในดัชนีฟุตซี 100 (FTSE 100) และร้อยละ 96 ของบริษัทที่อยู่ในดัชนีฟุตซี 250 (FTSE 250) อันเป็นดัชนีที่รวบรวมบริษัทมหาชนจำกัดขนาดกลางชั้นนำ
ข้อมูลที่เผยแพร่แก่สาธารณชนล่าสุดของบิกโฟร์มีดังต่อไปนี้
ในอดีตกลุ่มบริษัทเหล่านี้เป็นที่รู้จักกันในนาม "บิกเอกท์" (Big Eight) ก่อนจะลดลำดับลงมาเป็น "บิกซิกซ์" (Big Six) และ "บิกไฟว์" (Big Five) จากการควบรวมกิจการตามลำดับ ต่อมาในปี ค.ศ. 2002 กลุ่มบิกไฟว์ก็ถูกลดลำดับลงมาเหลือเป็นบิกโฟร์ภายหลังการล่มสลายของอาเธอร์แอนเดอร์เซิน (Arthur Andersen) จากการที่บริษัทเข้าไปมีส่วนพัวพันในเรื่องอื้อฉาวเอ็นรอน
ตัวอย่างเครือข่ายบริษัทให้บริการด้านวิชาชีพรายใหญ่แห่งอื่น ๆ ได้แก่ บีดีโอ, อาร์เอสเอ็ม, มาซาร์ส, แกรนต์ ธอร์นตัน, โครว์ ฮอร์วาร์ท, เอชแอลบี และคลิฟตัน ลาร์สัน อัลเลน เป็นต้น
บริษัทบิกโฟร์ทั้งสี่แห่งล้วนแล้วแต่มีสถานะเป็นเครือข่ายบริษัทให้บริการด้านวิชาชีพ ไม่มีบริษัทใดที่มีสถานะเป็นบริษัทเดี่ยว เป็นเครือข่ายของบริษัทหลากหลายแห่งที่บริหารงานและมีเจ้าของแยกเป็นอิสระจากกัน แต่ตกลงกับบริษัทสมาชิกแห่งอื่น ๆ ในเครือข่ายในการใช้ชื่อบริษัท เครื่องหมายการค้า และมาตรฐานด้านคุณภาพร่วมกัน ซึ่งในแต่ละเครือข่ายได้มีการจัดตั้งนิติบุคคลขึ้นมาประสานงานกิจกรรมระหว่างบริษัทสมาชิกโดยเฉพาะ เช่นในกรณีของเคพีเอ็มจีที่ได้จัดตั้งนิติบุคคลกลางสำหรับการประสานงานในประเทศสวิตเซอร์แลนด์ ส่วนเครือข่ายบริษัทบิกโฟร์อีกสามแห่งที่เหลือล้วนแล้วแต่จัดตั้งนิติบุคคลดังกล่าวในสหราชอาณาจักร มีสถานะเป็นบริษัทจำกัดตามกฎหมายสหราชอาณาจักร โดยนิติบุคคลเหล่านี้ไม่ได้ดำเนินงานเพื่อให้บริการด้านวิชาชีพแก่บุคคลภายนอก และไม่มีอำนาจควบคุมบริษัทสมาชิกของตนแต่อย่างใด เป็นการบริหารงานในลักษณะเดียวกับเครือข่ายบริษัทที่พบเห็นได้ทั่วไปในวิชาชีพด้านกฎหมาย
ในหลาย ๆ กรณี บริษัทสมาชิกแต่ละแห่งจะดำเนินงานในประเทศใดประเทศหนึ่งเท่านั้น และจะจัดโครงสร้างให้สอดรับกับสภาพกฏเกณฑ์หรือกฎหมายของประเทศนั้น ๆ แต่อาจมีกรณีเฉพาะบ้างในบางประเทศ เช่น ในปี ค.ศ. 2007 เคพีเอ็มจีได้รวมบริษัทสมาชิก 4 แห่งเข้าเป็นบริษัทเดียวกัน เป็นต้น
ในกรณีของอีวาย บริษัทได้รวมนิติบุคคลทางกฎหมายแต่ละแห่งเข้าเป็นหน่วยบริหารจัดการ 3 กลุ่ม จากหน่วยการดำเนินงานตามภูมิศาสตร์ 4 กลุ่ม คือ กลุ่มอเมริกา กลุ่มเอเมีย (EMEIA; ยุโรป ตะวันออกกลาง อินเดีย และแอฟริกา) และกลุ่มเอเชียแปซิฟิก ซึ่งหน่วยบริหารจัดการเหล่านี้ดำเนินงานโดยบริษัทท้องถิ่นของภูมิภาคแต่ละแห่ง แต่ไม่ได้เป็นผู้ให้บริการด้านวิชาชีพโดยตร และไม่ได้เป็นเจ้าของในบริษัทสมาชิกท้องถิ่นของเครือข่ายแต่อย่างใด
มารีนา คาปูโร
มารีนา สตานิสลาวอฟนา คาปูโร () เป็นนักร้องชาวรัสเซีย
คาปูโร เกิดวันที่ 15 ตุลาคม ค.ศ. 1961 ที่เลนินกราด เธอได้เข้าเรียนที่ Pioneers Palace เมื่อตอนอายุแปดขวบ เธอสำเร็จการศึกษาที่ Saint Petersburg State University of Culture and Arts
เธอได้ร่วมงานกับ Yuri Berendyukov นักแต่งเพลง, ต่อมาเธอได้ก่อตั้งวงดนตรี โฟล์กร็อก Yabloko (apple). เธอได้ร่วมงานกับ Yuri Morozov, Chizh & Co, Nautilus Pompilius และวงดนตรีแนว celtic rock Welladay
ในปี ค.ศ. 1993 เธอได้ร้องเพลง "Sparrow Oratorium" ของ Sergey Kuryokhin ปีต่อมาเธอได้รางวัล Meritorious Artist แห่งรัสเซีย เธอร้องเพลงชาติในงาน กู๊ดวิว เกมส์ 1994 ที่เซนต์ปีเตอร์สเบิร์ก ในปี ค.ศ. 2000, เธอประสบความสำเร็จจาก อัลบั้มที่แปด ที่วางจำหน่ายในชื่อ "Небеса" (Nebesa, "The Sky" หรือชื่อภาษาไทย "ท้องฟ้า") และร่วมแต่งเพลงกับนักแต่งเพลงชาวนอร์เวย์ คลอเดีย สก็อต ในปี ค.ศ. 2008 เธอร้องเพลงเดี่ยวใน แอ็บบา จู๊กบ็อกซ์ มิวสิกเคิล ชื่อ "แอ็บบามาเนีย" (สร้างโดย Yuri Berendyukov)
Mind Memory 1.44 พื้นที่รัก
Mind Memory 1.44 พื้นที่รัก เป็นภาพยนตร์ไทย แนวโรแมนติก สร้างโดย บริษัท เฟฮู อินฟินิตี้ จำกัด กำกับโดย สุพจน์ คูณดี,มนัสนันท์ กุดหอม นำแสดงโดย เจมส์ มาร์,ฮัม อึนจอง, พัสกร พลบูรณ์,ณัฐวุฒิ เจนมานะ,จุฑามาศ วิชัย กำหนดออกฉายในวันที่ 23 กุมภาพันธ์ พ.ศ. 2560
ภัทร์ (เจมส์ มาร์) โปรแกรมเมอร์อัจฉริยะ ผู้ที่ชอบอยู่ในโลกของตัวเอง ซึ่งมีเพื่อนสนิท พีท (ณัฐวุฒิ เจนมานะ) และแพรว (พัสกร พลบูรณ์) โลกของภัทร์ได้เปลี่ยนไปเมื่อได้เจอกับมินจี (ฮัม อึนจอง) สาวชาวเกาหลี มินจีเป็นผู้หญิงที่เก่งมีความอ่อนโยน ทั้งคู่ได้ร่วมกันพัฒนาโปรแกรมเพื่อช่วยเหลือคนชราและใช้ฐานข้อมูลมาจาก Mind ซึ่งเป็นแอพพิเคชั่นที่ภัทร์รักและหวงมากที่สุด ความสัมพันธ์ของทั้งคู่ค่อยๆ เริ่มก่อตัวขึ้น ความทรงจำต่าง ๆ ที่ถูกบันทึกด้วยหัวใจของคนสองคน จนกระทั่งได้มีคนทำให้ความสัมพันธ์ของทั้งคู่เปลี่ยนไปความรักและความเข้าใจจะช่วยให้พวกเขาผ่านพ้นเรื่องราวต่าง ๆ ไปได้หรือไม่ เดิมภาพยนตร์จะใช้ชื่อว่า "Micro Love" แต่ได้เปลี่ยนชื่อมาเป็น Mind Memory 1.44 พื้นที่รัก ในที่สุด เป็นภาพยนตร์เรื่องแรกจากการสร้างของเฟฮู อินฟินิตี้ ของไทยร่วมทุนกับบริษัทสร้างภาพยนตร์ของเกาหลีใต้ โดยมีนักแสดงระดับซูเปอร์สตาร์ของเกาหลีใต้มาร่วมนำแสดง คือ ฮัม อึนจอง นักร้องแห่งวงที-อารา เกิร์ลกรุปชื่อดังของเกาหลีใต้ แต่ได้มีปัญหาในเรื่องของการเข้าฉาย ได้มีการเลื่อนการฉายออกไปจากเดิมที่กำหนดไว้ที่ปี พ.ศ. 2559 เป็นต้นปี พ.ศ. 2560 และได้มีกระแสข่าวว่ามีการถอดนักแสดงคนหนึ่งออก คือ ซอ จียอน และได้เปลี่ยนเป็นจุฑามาศ วิชัย แทน เมื่อเข้าฉายได้เรต น 13+ แต่ทว่าก็มีเสียงวิจารณ์ว่ากระแสตอบรับไม่ดี จนถึงขนาดอาจเรียกได้ว่าเงียบเชียบ แต่นักแสดงนำคือ เจมส์ มาร์ ที่มีผลงานภาพยนตร์เป็นเรื่องแรกในชีวิตก็ไม่สนกระแสวิจารณ์อันนี้
อีลี เมตช์นิคอฟ
อิลียา อิลยิช เมชนิคอฟ (, ) หรือ อีลี เมตช์นิคอฟ (Élie Metchnikoff, Élie Metchnikoff) (15 พฤษภาคม (แบบเก่า 3 พฤษภาคม) ค.ศ. 1845 – 15 กรกฎาคม ค.ศ. 1916) เป็นนักสัตววิทยาชาวรัสเซีย เป็นผู้ค้นพบกระบวนการฟาโกไซโทซิสจากการทดลองกับตัวอ่อนของดาวทะเล ผลงานดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ร่วมกับเพาล์ เอร์ลิชในปี ค.ศ. 1908 นอกจากนี้เขายังนิยามคำว่า "gerontology" สำหรับการศึกษาด้านอายุขัย
อิลียา อิลยิช เมชนิคอฟเกิดที่หมู่บ้านอิวานอฟกา ใกล้กับเมืองคาร์คิฟในปี ค.ศ. 1845 เป็นบุตรคนเล็กจากทั้งหมด 5 คนของอิลียา อิวาโนวิช เมชนิคอฟและเอมิลียา ลวอฟนา (เนวาโควิช) เมชนิคอฟเรียนที่โรงเรียนในเมืองคาร์คิฟและเริ่มสนใจด้านชีววิทยา เขาพยายามจะเรียนต่อด้านชีววิทยาที่มหาวิทยาลัยเวือร์ซบูร์ก แต่เนื่องจากมหาวิทยาลัยยังไม่เปิดภาคเรียนจึงย้ายไปเรียนด้านวิทยาศาสตร์ธรรมชาติที่มหาวิทยาลัยคาร์คิฟ หลังเรียนจบจากมหาวิทยาลัย เมชนิคอฟเดินทางไปเยอรมนีเพื่อศึกษาสิ่งมีชีวิตบนเกาะเฮลโกลันด์ในทะเลเหนือ เขาได้รับคำแนะนำให้ไปทำงานกับรูดอล์ฟ ลิวคาร์ตที่มหาวิทยาลัยกีสเซิน ที่นั่นเมชนิคอฟค้นพบวงจรชีวิตแบบสลับของนีมาโทดาและค้นพบการย่อยระดับเซลล์ของทรีมาโทดา ต่อมาเขาย้ายไปที่เมืองเนเปิลส์เพื่อทำดุษฎีนิพนธ์ แต่ต้องย้ายไปที่มหาวิทยาลัยเกิททิงเงินเนื่องจากเกิดโรคระบาด ในปี ค.ศ. 1867 เมชนิคอฟกลับไปที่รัสเซียเพื่อรับปริญญาเอกจากมหาวิทยาลัยเซนต์ปีเตอร์สเบิร์ก เขาได้รับการแต่งตั้งให้ทำงานที่มหาวิทยาลัยอิมพีเรียลนอวอรอสซียา (ปัจจุบันคือมหาวิทยาลัยโอเดสซา) แต่ด้วยวัยเพียง 22 ปีทำให้เขามักมีปัญหากับเพื่อนร่วมงานที่มีอายุมากกว่า เมชนิคอฟจึงถูกย้ายไปที่มหาวิทยาลัยเซนต์ปีเตอร์สเบิร์ก แต่ในปี ค.ศ. 1870 เขาย้ายกลับมาที่โอเดสซาเพื่อรับตำแหน่งศาสตราจารย์ด้านสัตววิทยาและกายวิภาคเปรียบเทียบ เมชนิคอฟลาออกในปี ค.ศ. 1882 แล้วตั้งห้องปฏิบัติการของตัวเองแต่ไม่สำเร็จ เขาเดินทางไปที่ปารีสเพื่อขอคำแนะนำจากหลุยส์ ปาสเตอร์ แต่ปาสเตอร์มอบตำแหน่งงานในสถาบันปาสเตอร์ให้เมชนิคอฟ ซึ่งเขาทำงานอยู่ที่นั่นจนกระทั่งเสียชีวิตด้วยภาวะหัวใจวายในปี ค.ศ. 1916
ด้านชีวิตส่วนตัว เมชนิคอฟแต่งงานครั้งแรกกับลุดมิลา ฟีโอดอโรวิตช์ในปี ค.ศ. 1863 แต่เธอเสียชีวิตด้วยวัณโรคในอีก 10 ปีต่อมา ในปี ค.ศ. 1875 เขาแต่งงานใหม่กับโอลกา เบลอโกพีโตวา เมชนิคอฟเป็นอเทวนิยม
วอลเลย์บอลยุวชนหญิงชิงแชมป์โลก 2003
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
"All times are Polish Standard Time ()."
แฮหัวหุย
แฮหัวหุย ( ? — ?) มีชื่อรองว่า จี้กวน เป็นขุนศึกแห่ง วุยก๊ก ในช่วง ยุคสามก๊ก
ซีอีวียูโรเปียนแชมเปียนส์คัพ ฤดูกาล 1960–61
ซีอีวีแชมเปียนส์ลีก ฤดูกาล 1960–61 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 2 ของการแข่งขัน